Ερώτηση βουλευτών ΣΥΡΙΖΑ-ΠΣ: Παρεμβάσεις για να σωθούν οι δασικές εκτάσεις Αττικής | ΣΥΡΙΖΑ Συνασπισμός Ριζοσπαστικής Αριστεράς\nΜε αφορμή το φαινόμενο της εκτεταμένης ξήρανσης πεύκων σε δασικές εκτάσεις περιοχών του Δήμου Λυκόβρυσης-Πεύκης, καθώς και σε άλλες περιοχές της Αττικής, λόγω του εντόμου «κάμπια της πεύκης» (πιτυοκάμπη), 28 βουλευτές του ΣΥΡΙΖΑ – Προοδευτική Συμμαχία με Ερώτησή τους στη Βουλή, έπειτα από πρωτοβουλία του βουλευτή Επικρατείας και Κοινοβουλευτικού Εκπροσώπου, Πάνου Σκουρλέτη, ζητούν ενημέρωση για τις ενέργειες των συναρμόδιων υπουργείων, προκειμένου να αντιμετωπιστεί αποτελεσματικά και εγκαίρως το πρόβλημα που δημιουργήθηκε. Η Ερώτηση απευθύνεται στους υπουργούς Εσωτερικών, Περιβάλλοντος και Ενέργειας, Αγροτικής Ανάπτυξης και Τροφίμων και έχει ως θέμα: «Παρεμβάσεις για να σωθούν οι δασικές εκτάσεις Αττικής».\nΗ προσβολή των δέντρων από το συγκεκριμένο έντομο στον Δήμο Λυκόβρυσης-Πεύκης, πιστοποιήθηκε από το Μπενάκειο Φυτοπαθολογικό Ινστιτούτο, στο οποίο απευθύνθηκε ο Δήμος, ωστόσο οι βουλευτές του ΣΥΡΙΖΑ-Προοδευτική Συμμαχία επισημαίνουν ότι «ανεξάρτητα από τις δασικές εκτάσεις του Δήμου Λυκόβρυσης-Πεύκης παρόμοια περιστατικά έχουν παρατηρηθεί και σε άλλους Δήμους της Αττικής. Συγκεκριμένα στο Δήμο Πετρούπολης παρατηρείται έντονη παρουσία από κάμπιες στο άλσος. Έχει αναφερθεί μάλιστα η δημιουργία εξανθημάτων σε παιδιά και ενήλικες, που άθελά τους έρχονται σε επαφή με αυτές».\nΌπως αναφέρεται στην Ερώτηση, δεδομένου ότι η κακοκαιρία «Μήδεια» έπληξε σε σημαντικό βαθμό πάρκα, άλση και δεντροστοιχίες, αλλά και λόγω της σπουδαιότητας των δασικών εκτάσεων στο λεκανοπέδιο Αττικής, καθώς και για μια σειρά από άλλους σοβαρούς λόγους, οι υπουργοί ερωτώνται:\n1. Θα προβούν τα κατά τόπους Δασαρχεία στους απαραίτητους ελέγχους έτσι ώστε να διαπιστωθούν φαινόμενα προσβολής από την κάμπια των πεύκων; Υπάρχει σχέδιο στελέχωσης των Δασαρχείων με προσωπικό που θα πραγματοποιεί τους αντίστοιχους ελέγχους;\n2. Είναι επαρκές το προσωπικό των ΟΤΑ για την παρακολούθηση της φυτουργείας των περαστικών δασών ευθύνης τους; Θα διατεθούν πιστώσεις σε κάθε Δήμο ώστε να γίνουν οι απαραίτητοι ψεκασμοί ειδικά για την πιτυοκάμπη αλλά και γενικότερα απεντομώσεις και ψεκασμοί για έτερα επιβλαβή έντομα; Υπάρχει κάποια κεντρική πρωτοβουλία για την αντιμετώπιση του προβλήματος; Έχει ενημερωθεί η ΚΕΔΕ, η Περιφέρεια και οι υπόλοιπες δημοτικές αρχές;\n3. Υπάρχει ένα ενιαίο και συνολικό σχέδιο με συγκεκριμένες προτάσεις και μέτρα για την προστασία και την φροντίδα δασικών εκτάσεων στην Αττική;\n4. Επειδή έχει αφαιρεθεί σημαντικός αριθμός δένδρων που έπεσαν, σε τι ενέργειες σκοπεύει να προβεί το Υπουργείο Περιβάλλοντος ώστε να αντικατασταθούν την ερχόμενη φυτευτική περίοδο; Σε περιαστικές περιοχές που εφάπτονται στον πολεοδομικό ιστό το φαινόμενο είναι εξ ίσου σημαντικό. Έχει ενημερωθεί η Αποκεντρωμένη Διοίκηση, για την απομάκρυνση και τον καθαρισμό των δέντρων προκειμένου να αποφευχθούν ατυχήματα και πυρκαγιές στις περιοχές αυτές;\nΘέμα: «Παρεμβάσεις για να σωθούν οι δασικές εκτάσεις Αττικής»\nΣτις δασικές εκτάσεις του Δήμου Λυκόβρυσης-Πεύκης παρατηρήθηκε το προηγούμενο διάστημα, έντονα, το φαινόμενο της ξήρανσης πεύκων. Η δημοτική αρχή με δελτίο Τύπου στις 19/3 ενημέρωσε πως απευθύνθηκε στο Δασαρχείο και στο Μπενάκειο Φυτοπαθολογικό Ινστιτούτο στέλνοντας δείγμα προς εξέταση. Σύμφωνα με το πόρισμα, το έντομο «thaumetopoea pityocampa» («κάμπια της πεύκης» ή «πιτυοκάμπη») έχει προσβάλει τις δασικές εκτάσεις των περιοχών «Κάσδαγλη» και «Μορέλλα». Καθώς η προσβολή από το αντίστοιχο έντομο ταλαιπωρεί το δέντρο, υπάρχει σοβαρό ενδεχόμενο να υποβαθμιστούν ολόκληρες δασικές εκτάσεις σε σύντομο χρόνο. Προκειμένου να αντιμετωπιστεί πρέπει να πραγματοποιηθούν κατάλληλες και έγκαιρες παρεμβάσεις για το οικοσύστημα για μια ασφαλή καταπολέμηση της συγκεκριμένης φυτικής νόσου. Ο έλεγχος της εξάπλωσης γίνεται σε συγκεκριμένο χρόνο αξιοποιώντας ασφαλείς και βιολογικές μεθόδους.\nΑνεξάρτητα από τις δασικές εκτάσεις του Δήμου Λυκόβρυσης-Πεύκης παρόμοια περιστατικά έχουν παρατηρηθεί και σε άλλους Δήμους της Αττικής. Συγκεκριμένα στο Δήμο Πετρούπολης παρατηρείται έντονη παρουσία από κάμπιες στο άλσος. Έχει αναφερθεί μάλιστα η δημιουργία εξανθημάτων σε παιδιά και ενήλικες, που άθελά τους έρχονται σε επαφή με αυτές.\nΕπιπρόσθετα, το φαινόμενο της κακοκαιρίας «Μήδεια» προξένησε εκτεταμένα φαινόμενα απωλειών και ζημιών σε πολλά δένδρα εντός των πάρκων, των αλσών και των δενδροστοιχιών, με κίνδυνο πολλά από τα εναπομείναντα στο αμέσως επόμενο διάστημα να καταρρεύσουν και να δημιουργήσουν προβλήματα σε ανυποψίαστους πολίτες, οχήματα και υποδομές.\n2. Είναι επαρκές το προσωπικό των ΟΤΑ για την παρακολούθηση της φυτουργείας των περιαστικων δασών ευθύνης τους; Θα διατεθούν πιστώσεις σε κάθε Δήμο ώστε να γίνουν οι απαραίτητοι ψεκασμοί ειδικά για την πιτυοκάμπη αλλά και γενικότερα απεντομώσεις και ψεκασμοί για έτερα επιβλαβή έντομα; Υπάρχει κάποια κεντρική πρωτοβουλία για την αντιμετώπιση του προβλήματος; Έχει ενημερωθεί η ΚΕΔΕ, η Περιφέρεια και οι υπόλοιπες δημοτικές αρχές;\n4. Επειδή έχει αφαιρεθεί σημαντικός αριθμός δένδρων που έπεσαν, σε τι ενέργειες σκοπεύει να προβεί το Υπουργείο Περιβάλλοντος ώστε να αντικατασταθούν την ερχόμενη φυτευτική περίοδο; Σε περι-αστικές περιοχές που εφάπτονται στον πολεοδομικό ιστό το φαινόμενο είναι εξ ίσου σημαντικό. Έχει ενημερωθεί η Αποκεντρωμένη Διοίκηση, για την απομάκρυνση και τον καθαρισμό των δέντρων προκειμένου να αποφευχθούν ατυχήματα και πυρκαγιές στις περιοχές αυτές;


ΤΟΥ ΚΟΥΤΡΟΥΛΗ Ο ΓΑΜΟΣ ΣΤΗΝ ΜΕΘΩΝΗ\nΑρχική σελίδαΗΘΗ & ΕΘΙΜΑΤΟΥ ΚΟΥΤΡΟΥΛΗ Ο ΓΑΜΟΣ ΣΤΗΝ ΜΕΘΩΝΗ\nΠΟΛΙΤΙΣΤΙΚΟΣ ΣΥΛΛΟΓΟΣ ΚΑΤΟΙΚΩΝ ΝΕΑΣ ΠΟΛΙΤΕΙΑΣ - Κυριακή, Μαρτίου 14, 2021\nΗ ημέρα της Καθαράς Δευτέρας γιορτάζεται έντονα σε όλη την Ελλάδα, με διάφορα έθιμα. Στην Μεθώνη Μεσσηνίας γίνεται του «Κουτρούλη ο γάμος», αναπαράσταση ενός πραγματικού γάμου του 14ου αιώνα. Η έκφραση «έγινε του Κουτρούλη ο γάμος» χρησιμοποιείται μέχρι σήμερα και υποδηλώνει θορυβώδη συνάθροιση ή μεγάλη ακαταστασία. Ποιος ήταν όμως ο Κουτρούλης;\nΟ Κουτρούλης ήταν υπαρκτό πρόσωπο και μάλιστα ιππότης, δηλαδή καβαλλάριος, που ζούσε στη Μεθώνη κατά τη διάρκεια του 14ου αιώνα. Κάποτε, αγάπησε μια παντρεμένη γυναίκα, η οποία του ανταπέδωσε τον έρωτά της, εγκαταλείποντας τον νόμιμο σύζυγό της και μετακόμισε σε αυτό του Κουτρούλη. Για αυτήν της την πράξη η Εκκλησία την αφόρισε και ο Κουτρούλης, επί 17 ολόκληρα χρόνια, παρά τις προσπάθειές του να πάρει από την εκκλησία την άδεια να την παντρευτεί, δεν τα κατάφερε. Το 1354, ο Πατριάρχης Αντώνιος Δ’, του έδωσε την άδεια και αμέσως ο Κουτρούλης πήρε την κοπέλα, πήγαν στην εκκλησία, παντρεύτηκαν και ακολούθησε ένα μεγάλο γαμήλιο γλέντι. Όταν επιτέλους έγινε ο γάμος, όπως ήταν φυσικό, θεωρήθηκε το μέγα ζήτημα της ημέρας. Στα στόματα των γυναικών και των περιέργων θα περιφερόταν αναμφίβολα η φράση «’Έγινε του Κουτρούλη ο γάμος», όπου όλη η σπουδαιότητα έπεφτε στο ρήμα «έγινε»\nΟ Μπάμπης Κουτρούλης από τα Χανιά αναφέρει άλλες δύο εκδοχές που συμπληρώνουν την ιστορία.\nΟ γάμος του Κουτρούλη περιλαμβάνεται στο σατιρικό θεατρικό έργο του Αλέξανδρου Ρίζου-Ραγκαβή (1845) που διαδραματίζεται στη Σύρο το 1845: Ο ράφτης Μανώλης Κουτρούλης ερωτεύεται την Ανθούσα, κόρη μεσοαστικής οικογένειας, που, με την σειρά της, είναι ερωτευμένη με το Λεωνίδα, το νεαρό αστυνόμο της περιοχής. Για να αποφύγει τον επίδοξο γαμπρό χωρίς να εναντιωθεί στη θέληση της μητέρας της, βάζει ως όρο για το γάμο να γίνει ο Κουτρούλης υπουργός. Ο Κουτρούλης αρχίζει την προεκλογική εκστρατεία, έχει οπαδούς και, τελικά, φημολογείται ότι έγινε υπουργός. Έτσι, η φιλόδοξη Ανθούσα τον παντρεύεται, μέχρι που αποδεικνύεται ότι ήταν ψέμα η υπουργοποίησή του. Στα επεισόδια διαπλέκονται η σάτιρα, η φάρσα αλλά και το τραγικό στοιχείο.\nΗ λαογραφική εκδοχή\nΣτα πολύ παλιά τα χρόνια, κατά τη διαπόμπευση κουρεύανε τον «αμαρτήσαντα», τον έκαναν δηλαδή «κουτρούλη» (από την κούτρα, που θα πει κεφάλι) και ύστερα άρχιζε η περιφορά του στους δρόμους και τις πλατείες της βασιλεύουσας των πόλεων, την Κωνσταντινούπολη. Όπου περνούσε γινόταν πραγματικό πανδαιμόνιο. Του πετούσαν σάπια φρούτα, του κρεμούσαν στον λαιμό κουδούνια, ενώ χτυπούσαν και τις καμπάνες για να τον… υποδεχθούν. Η περιφορά του αυτή λεγόταν συγύρισμα, ενώ από τη λέξη αυτή βγήκε και η φράση «Θα σε συγυρίσω». Μάλιστα, υπήρχε ακόμη και η συνήθεια να χορεύουν γύρω από τον «αμαρτήσαντα» κρατώντας μαντίλια, δημιουργώντας μια ατμόσφαιρα ανάλογη με εκείνη του πανηγυριού ή του γάμου.\nΤΟΥ ΚΟΥΤΡΟΥΛΙ Ο ΓΑΜΟΣ ΣΤΗΝ ΜΕΘΩΝΗ 2015\nΕΘΙΜΑ ΑΠΟΚΡΙΑΣ ΕΘΙΜΑ ΠΕΛΟΠΟΝΝΗΣΟΥ ΗΘΗ & ΕΘΙΜΑ


……….Δεν άφηναν ευκαιρία να μην εκδηλώσουν τις ανησυχίες τους και να μη κάνουν τις οποιεσδήποτε προσπάθειες για να αποτινάξουν τον Τουρκικό ζυγό. Μια τέτοια ευκαιρία δόθηκε στα 1854 όταν ο περίφημος Τσιάμης Καρατάσος ξεσήκωσε τους Μακεδόνες και τους Χαλκιδικιώτες ιδιαίτερα κατά των Τούρκων.\n……….Κατά την παράδοση όμως, οι επίσημοι στην Αθήνα δεν ευνοούσαν το καινούργιο αυτό απελευθερωτικό κίνημα και παρήγγειλαν κατάλληλα στους πρωτοστατούντες να αποφύγουν κάθε ανάμιξη, γιατί αυτοί και το αποδοκίμαζαν και το θεωρούσαν ασφαλώς αποτυχημένο.\n……….Τις μέρες εκείνες ο τότε Μητροπολίτης Κασσανδρείας Ιγνάτιος και ο Διοικητής και Προεστός της Χαλκιδικής Γιαννάκης Αικατερινάρης, πληροφορούνται ότι πολυάριθμος Τουρκικός στρατός για να προλάβει προφανώς την εξέγερση στη Χαλκιδική, κατευθύνεται προς τον Πολύγερο.\n……….Σε κοινή τότε σύσκεψη των προκρίτων αποφασίσθηκε να γίνει στους Τούρκους επίσημη υποδοχή για να διασκεδασθούν οι φόβοι τους. Η υποδοχή του Τουρκικού στρατού θα γίνει στο «Λ ε ι β ά δ ι». Την άλλη μέρα, παραμονή του Αγίου Γεωργίου, πεζός αγγελιοφόρος φθάνει στον Πολύγερο από το Καγιατζίκι (το σημερινό Παλιόκαστρο) φέρνοντας την είδηση ότι ο Τουρκικός στρατός έφθασε εκεί και έρχεται στον Πολύγερο.\nΠροηγούμενες δημοσιεύσειςΜΑΚΕΔΟΝΟΜΑΧΟΙ-Ο ΕΘΝΟΜΑΡΤΥΡΑΣ ΙΩΑΝΝΗΣ ΜΠΟΜΠΑΡΑΣ ΚΑΙ Η ΜΑΧΗ ΤΟΥ ΜΟΥΡΙΚΙΟΥΕπόμενες δημοσιεύσειςΗ ΜΑΧΗ ΤΩΝ ΦΑΡΣΑΛΩΝ- 23 ΑΠΡΙΛΙΟΥ 1897


Ομόφωνες αποφάσεις στην Οικονομική Επιτροπή Τριφυλίας – Γαργαλιάνοι Online – Οι ειδήσεις και τα νέα της Μεσσηνίας στην ώρα τους!\nΑρχική/Τοπικά Νέα/Ομόφωνες αποφάσεις στην Οικονομική Επιτροπή Τριφυλίας\nΟμόφωνες ήταν οι χθεσινές αποφάσεις της Οικονομικής Επιτροπής του Δήμου Τριφυλίας, με την πρώτη απόφαση να αφορά την τροποποίηση προϋπολογισμού Δήμου Τριφυλίας, οικ. έτους 2020 (εισήγηση προς το Δ.Σ.), ύψους 9.927 ευρώ. Σύμφωνα με την εισήγηση ενισχύθηκαν κωδικοί για την προμήθεια καυσίμων στις δημοτικές ενότητες Κυπαρισσίας, Αετού, Τριπύλης και Αυλώνας, ενώ ένα μικρό ποσό (1.400 ευρώ) αφορά την συμπληρωματική σύμβαση του έργου ανάπλασης του Αγίου Ανδρέα Φιλιατρών. Ομόφωνα αποφασίστηκε επίσης και η τροποποίηση προϋπολογισμού της Κ.Ε.Π.Π.Α.ΠΕ.ΔΗ.Τ., οικ. έτους 2020, όπου αφορά τη δημιουργία κωδικού εσόδων με ποσό 240 ευρώ, καθώς και τη δημιουργία κωδικού εξόδων ύψους 16.000 ευρώ όπου αφορά απόφαση του Μονομελούς Εφετείου Καλαμάτας, η οποία είναι άμεσα εκτελεστή και με την οποία η Κοινωφελή Επιχείρηση υποχρεώνεται να καταβάλλει στον κ. Νικ. Ζαχαρίου (εργαζόμενο με σχέση εργασίας Ι.Δ.Ο.Χ. ως δάσκαλος Ζωγραφικής στο Εικαστικό Εργαστήρι από τον Αύγουστο του 2011 έως το 2016).\nΑκόμη, εγκρίθηκε η τριμηνιαία έκθεση αποτελεσμάτων εκτέλεσης προϋπολογισμού, Δήμου Τριφυλίας, Β΄ τρίμηνο οικ. έτους 2020, με την κα. Αλεξοπούλου να ζητά να ενημερωθεί για τα ποσοστά εκτέλεσης ως προς τα έσοδα, τις πληρωμές και τις επενδύσεις, κάτι που δεν έγινε καθώς δεν υπήρχαν διαθέσιμα τα στοιχεία.\nΟμόφωνα έγινε και η τροποποίηση – συμπλήρωση της αριθ. 92/2020 αποφάσεως Οικον. Επιτροπής Δ. Τριφυλίας, ως προς τον τρόπο αποπληρωμής από τη ΔΕΥΑΤ προς το Δήμο του ποσού της οικονομικής της ενίσχυσης ως κάτωθι:\n– Το σκέλος Β του αποφασιστικού της αριθ. 90/2020 αποφάσεως Οικον. Επιτροπής να αντικατασταθεί ως κάτωθι : «Η αποπληρωμή από την ΔΕΥΑΤ προς τον Δήμο του ποσού της ως άνω οικονομικής ενίσχυσης θα πραγματοποιηθεί σε εβδομήντα δύο (72) μηνιαίες ισόποσες δόσεις (άτοκες – χωρίς προσαυξήσεις) με εκχώρηση του ποσού αυτού από τα ταμειακά διαθέσιμα της ΔΕΥΑΤ που διατηρεί σε τραπεζικό λογαριασμό στην ΤΡΑΠΕΖΑ ΠΕΙΡΑΙΩΣ. Η μηνιαία δόση θα καταβάλλεται στον Δήμο την 20η ημέρα κάθε μήνα.\n– Στο σκέλος Γ του αποφασιστικού της αριθ. 90/2020 αποφάσεως Οικον. Επιτροπής να συμπληρωθούν τα κάτωθι : «Ακόμα και πριν την καταβολή στον Δήμο Τριφυλίας του αιτηθέντος ποσού των 201.606,67€, από το Υπουργείο Εσωτερικών και τους Κεντρικούς Αυτοτελείς Πόρους [ΚΑΠ], εγκρίνεται η χορήγηση της ως άνω οικονομικής ενίσχυσης προς την ΔΕΥΑΤ από ίδιους πόρους του Δήμου».\n– Να συμπληρωθεί σκέλος Δ στο αποφασιστικό της αριθ. 92/2020 αποφάσεως Οικον. Επιτροπής, το οποίο θα αναφέρει τα κάτωθι: «Εξουσιοδοτείται ο κ. Δήμαρχος Τριφυλίας όπως υπογράψει την σύμβαση εκχώρησης μεταξύ του Δήμου Τριφυλίας και της Δημοτικής Επιχείρησης Ύδρευσης – Αποχέτευσης Δήμου Τριφυλίας ΔΕΥΑΤ».\nΠάντως, για το συγκεκριμένο θέμα η δημοτική σύμβουλος Σταματία Αλεξόπουλου παρατήρησε πως με τόσες αλλαγές και συμπληρώσεις που έγιναν ίσως θα έπρεπε να παρθεί νέα απόφαση.\nΕπίσης, αποφασίστηκε η έκπτωση του ενοικίου, κατά 40% του συνολικού μισθώματος, για τους μήνες Μάρτιο, Απρίλιο, Μάιο και Ιούνιο, για τα δημοτικά ακίνητα στη Δ.Ε. Αετού (Τουριστικό Περίπτερο «Ο ΚΕΦΑΛΟΒΡΥΣΟΣ») και το ακίνητο στη Δ.Ε. Γαργαλιάνων (Κατάστημα «ΚΛΗΡΟΔΟΤΗΜΑ ΚΟΚΚΩΝΗ»).\nΕπιπλέον, έγινε ο καθορισμός όρων της ανοικτής ηλεκτρονικής διαγωνιστικής διαδικασίας άνω των ορίων «ΕΡΓΑΣΙΕΣ ΣΥΝΤΗΡΗΣΗΣ ΟΧΗΜΑΤΩΝ – ΜΗΧΑΝΗΜΑΤΩΝ ΕΡΓΟΥ ΤΟΥ ΔΗΜΟΥ ΤΡΙΦΥΛΙΑΣ», προϋπολογισμού 356.012 ευρώ, με τις προσφορές να γίνονται δεκτές μέχρι τις 23 Σεπτεμβρίου, ενώ το άνοιγμά τους θα γίνει στις 25 Σεπτεμβρίου. Ωστόσο, η δημοτική σύμβουλος Μαρία Πανουσιοπούλου αναρωτήθηκε με ποιο σκεπτικό ο δήμος προχωρά σε διαγωνισμό για όλα τα οχήματα του δήμου, για έναν χρόνο, και τι θα συμβεί σε περίπτωση που υπάρξουν ανάγκες μέχρι να γίνει ο διαγωνισμός. Απατώντας ο αντιδήμαρχος κ. Αντώνης Βλάχος είπε ότι ο διαγωνισμός έτσι και αλλιώς θα είναι άγονος, όμως με την κατάθεση της μελέτης ο δήμος θα μπορέσει να προχωρήσει σε μία απευθείας ανάθεση. Όσον αφορά τις έκτακτες ανάγκες απάντησε ότι θα γίνει ότι γίνεται έως τώρα.\nΤέλος, στην ίδια συνεδρίαση η Οικονομική Επιτροπή καθόρισε τους όρους διακήρυξης της δημοπρασίας για την εκμίσθωση του χώρου του για τη λειτουργία ΛΟΥΝΑ ΠΑΡΚ ή άλλων ψυχαγωγικών παιγνίων, για το χρονικό διάστημα από 12-09 2020 έως και 18-09-2020. Η Δημοπρασία θα διενεργηθεί στο Δημοτικό Κατάστημα Κυπαρισσίας και στην αίθουσα του Δημοτικού Συμβουλίου, την 24η Αυγούστου 2019, ημέρα Δευτέρα και ώρα 11:00 π.μ., ενώπιον της αρμόδιας Επιτροπής Δημοπρασιών για τη μίσθωση ακινήτων.\nΝα σημειωθεί ότι από την συνεδρίαση απουσίαζε ο δημοτικός σύμβουλος της αντιπολίτευσης Γιάννης Μερκούρης.\n1 thought on “Ομόφωνες αποφάσεις στην Οικονομική Επιτροπή Τριφυλίας”\n12 Αυγούστου 2020 στις 14:51\nΠως ξέρει ο κ. Βλάχος ότι ο διαγωνισμός θα είναι αγονος?\nΕλα Χριστε και Παναγία!


Μαζί για το Βόλο: “Κρυπτόμενη η Δημοτική Αρχή στα μεγάλα και δύσκολα” - Sporades TV-ΣΚΙΑΘΟΣ, ΣΚΟΠΕΛΟΣ ,ΑΛΟΝΝΗΣΟΣ,ΣΠΟΡΑΔΕΣ- ΕΝΗΜΕΡΩΣΗ, ΕΙΔΗΣΕΙΣ-SPORADESNEWS-SPORADESTV\nΗ δημοτική κίνηση «Μαζί για το Βόλο» με ανακοίνωσή της, αναφέρεται στα προβλήματα και τις ελλείψεις που αντιμετωπίζει το ιατρικό και νοσηλευτικό προσωπικό στο Νοσοκομείο του Βόλου, μετά από ενημέρωσή της από την Ένωση Ιατρών Νοσοκομείου Βόλου και Κέντρων Υγείας Μαγνησίας (ΕΙΝΚΥΜ), και παράλληλα τονίζει την ανάγκη ενίσχυσής του, αλλά και την πίεση που πρέπει να ασκήσουν και οι φορείς της τοπικής αυτοδιοίκησης, όπως η δημοτική αρχή, την οποία χαρακτηρίζει «κρυπτόμενη» και ικανή για τα εύκολα.\n«Μέσα στην δίνη της πανδημίας, όλοι μας στην καραντίνα, ακούμε τα τρομολαγνικά δελτία ειδήσεων να μετρούν νεκρούς, διασωληνομένους και κρούσματα. Στην άκρη του μυαλού μας σκεπτόμαστε ότι δεν έχουμε πολλά κρούσματα στην Μαγνησία, να είναι καλά το Νοσοκομείο και οι ήρωες, οι υγειονομικοί και χειροκροτούμε, χωρίς όμως να μπορούμε να φανταστούμε την καθημερινή τους αγωνία στην αντιμετώπιση αυτής της πρωτόγνωρης απειλής. Στην προσπάθειά μας να αναδείξουμε τις ανάγκες που υπάρχουν και να ενισχύσουμε τη φωνή τους, πραγματοποιήσαμε χθες συνάντηση με αντιπροσωπεία της ΕΙΝΚΥΜ, των μαχόμενων στην πρώτη γραμμή του ιδιότυπου ετούτου πόλεμου.\nΑπό την ενημέρωση προκύπτει ότι θεωρείται θετική η χωροθέτηση των θαλάμων που προορίζονται για θεραπεία ασθενών που προσβλήθηκαν από τον κορωνοϊό, καθώς και η μεταφορά της Β΄ Παθολογικής κλινικής στον 5ο όροφο της νέας πτέρυγας. Επιπλέον, αναφέρουν ότι με μεγάλη προσπάθεια επαρκεί οριακά το προστατευτικό υλικό. Βέβαια αν παρουσιαστούν περιστατικά θα προκληθεί απορρύθμιση. Και τούτο, γιατί όσον αφορά τα υλικά προστασίας είναι προφανές ότι δεν θα επαρκέσουν για τη σωστή προφύλαξη του προσωπικού.\nΣε ότι έχει να κάνει με το Ιατρικό προσωπικό οι ελλείψεις είναι τεράστιες και με δυσκολία αντεπεξέρχονται στις ήρεμες καθημερινές συνθήκες, κι αυτό γιατί οι μόνιμες θέσεις που είχαν προκηρυχθεί τον Ιούνιο ανακλήθηκαν και επαναπροκηρύχθηκαν το Φεβρουάριο, υποτίθεται με γρήγορες διαδικασίες, αλλά ακόμα δεν ορίστηκαν τα Συμβούλια Κρίσης. Επικουρικοί Γιατροί που έπρεπε να είχαν προσληφθεί, επίσης αναμένονται. Για πότε, όταν περάσει η επιδημία; Μέχρι πότε;\nΑυτό που τονίζουν οι Γιατροί μας είναι ότι ενώ σήμερα με υπερπροσπάθεια καλύπτουν τις ανάγκες, αν λείψει κάποιος το σύστημα θα αποδιοργανωθεί. Και για έναν επιπλέον λόγο. Καλούνται να καλύψουν οι Παθολόγοι και τη μονάδα που θα φροντίζει τους ασθενείς από τον κορωνοϊό. Βέβαια, τι να πούμε για το Παιδιατρικό τμήμα που λειτουργεί μόνο με έναν παιδίατρο και δύο επικουρικούς;\nΕμείς τονίζουμε ότι το Νοσοκομείο είναι του Βόλου και δεν απολογείται μόνον το Υπουργείο Υγείας για τις δυσλειτουργίες του και την υποστελέχωσή του, είναι και του Δήμου, της Περιφέρειας και όλων μας. Εδώ έπρεπε κάποιοι να φωνάζουν, να απαιτούν, όπως κάνουν στα εύκολα και τώρα σιωπούν στα μεγάλα και δύσκολα, κρυπτόμενοι σε καραντίνα ξενοδοχείου, αναμασούν λίγα λόγια από τον κ. Τσιόρδα τραγουδώντας σαν την Σοφία Βέμπο, όχι στο Αλβανικό μέτωπο αλλά στις Θερμοπύλες που στέλνουν τους τριακόσιους να αντιμετωπίσουν αυτή την ασύμμετρη απειλή.\nΤα μέχρι σήμερα στατιστικά στοιχεία δείχνουν ότι όλο και περισσότερο υγειονομικό δυναμικό ασθενεί η μπαίνει σε καραντίνα και είναι ορατός πλέον ο κίνδυνος αρκετά νοσοκομεία μας να βγουν έξω από το σύστημα. Με αυτά τα δεδομένα πιστεύουμε ότι απαιτείται να ακούσουν όλοι οι υπεύθυνοι τόσο της Υγειονομικής Περιφέρειας, όσο και του Υπουργείου Υγείας και:\n1. Να μετακινήσουν άμεσα τους απαραίτητους Γιατρούς από τα Κέντρα Υγείας προς το Νοσοκομείο και για όσο χρόνο χρειαστεί μέχρι να καλυφθούν από Επικουρικούς ή Μόνιμους Γιατρούς.\n2. Άμεση προκήρυξη θέσεων για Επικουρικούς Γιατρούς, επιτάχυνση στην πράξη και όχι στα λόγια, της διαδικασίας πρόσληψης μόνιμων γιατρών, και των αγόνων θέσεων του ΤΕΠ που είναι και η μόνη λύση.\n3. Καλούμε το Δήμαρχο, ο οποίος όπως λέει έχει απόθεμα 20 εκ. ευρώ, να διαθέσει ένα ποσό για να αγοράσει υγειονομικό υλικό που θα προστατεύει αυτούς που είναι στην πρώτη γραμμή.\n4. Άμεση δημιουργία δικτύου πρωτοβάθμιας αντιμετώπισης του ιού, όπως προτείνει και ο τοπικός Ιατρικός σύλλογος.\n5. Άμεση κάλυψη κενών θέσεων του νοσηλευτικού και λοιπού προσωπικού.\nΟι πάσης φύσεως κυβερνώντες ας αφήσουν τα χειροκροτήματα στον κόσμο και ας προβούν σε άμεσες ενέργειες ενίσχυσης των σημερινών ηρώων, εκείνων που κρατούν τις Θερμοπύλες της δημόσιας υγείας.»


Πως να αντιγράψεις το μακιγιάζ της Zendaya και της Amanda Seyfried από τα φετινά Critics Choice Awards | Thats Life. Life as it is!\nΟι celebrities πάντα αποτελούν σημείο αναφοράς, καθώς οι εμφανίσεις τους είναι πηγή έμπνευσης για το μακιγιάζ που υιοθετούμε. Φέτος στα Critics Choice Awards 2021 ξεχωρίσαμε δύο εμφανίσεις που ευχαρίστως θα θέλαμε να αντιγράψουμε. Η LANCÔME ambassador Zendaya και η Amanda Seyfried έκλεψαν την παράσταση με τα μοναδικά τους look. Αν θες κι εσύ να υιοθετήσεις το στυλ τους, δες στη συνέχεια τα βήματα που πρέπει να ακολουθήσεις.\n-Πως να αποκτήσεις το μακιγιάζ της Zendaya\nΔέρμα: Για να προετοιμάσει το δέρμα της Zendaya, η makeup artist χρησιμοποίησε τα προϊόντα της Lancôme Advanced Genifique Hydrogel Melting Sheet mask και Advanced Genifique Light Pearl Hydrogel Melting 360 Eye Mask. Στη συνέχεια άπλωσε serum, για να βεβαιωθεί ότι η επιδερμίδα είναι σωστά ενυδατωμένη και έτοιμη για την εφαρμογή του make up.\nΠρόσωπο: Μόλις η επιδερμίδα της Zendaya προετοιμάστηκε, εφαρμόστηκε στο πρόσωπο το Foundation Lancôme Teint Idôle Ultra Wear και το Lancôme Teint Idôle Ultra Stick. Για περισσότερη αίσθηση φρεσκάδας χρησιμοποιήθηκε στα μάγουλα το προϊόν Lancôme Blush Subtil.\nΜάτια: Η Sheika στα μάτια χρησιμοποίησε τη σκιά Lancôme Hypnôse 5-Color French Nude και στη γραμμή των βλεφάρων το μαύρο μολύβι Lancôme Le Crayon Khôl. Για έξτρα χρώμα στα μάτια προστέθηκε μια ποσότητα από το κραγιόν L’Absolu Rouge Intimatte στην απόχρωση Beloved Berry και τo Lancôme L’Absolu Roses Sheer για περισσότερη λάμψη. Τα μάτια τελείωσαν με τη μάσκαρα Lancôme Lash Idôle Mascara. Τα φρύδια σχηματίστηκαν με το μολύβι Lancôme Brow Shaping Powdery στις αποχρώσεις Chocolate και Light Brown.\nΧείλη: Στα χείλη της Zendaya εφαρμόστηκε το κραγιόν L’Absolu Rouge Ruby Cream και από πάνω το Lancôme L’Absolu Roses Sheer.\n-Πως να αποκτήσεις το look της Amanda Seyfried\nΗ έμπνευση για το μακιγιάζ της Amanda ήταν μια μοντέρνα αισθητική του Cabaret. Μία star του σινεμά με vintage αισθητική που αναδεικνύει τις σημερινές τάσεις. Smokey μακιγιάζ, αλλά πιο διακριτικό. Κόκκινα χείλη με μια δόση του ροζ. Για το μακιγιάζ χρησιμοποιήθηκαν:\nΔέρμα: Πριν το μακιγιάζ η επιδερμίδα ενυδατώθηκε με τα προϊόντα Lancôme Advanced Genifique serum και το Lancôme Prep & Hydrate Primer σε όλο το πρόσωπο.\nΠρόσωπο: Με ένα σφουγγαράκι απλώθηκε το Foundation Lancôme Teint Idole και σαν κονσίλερ το νέο Teint Idôle Ultra Makeup Stick στα σημεία που χρειαζόταν.\nΣτη συνέχεια η makeup artist χρησιμοποίησε λίγο από το Lancôme Blush Subtil και το εφάρμοσε στα ζυγωματικά.\nΜάτια: Στα μάτια της celebrity χρησιμοποιήθηκε το μαύρο eyeliner Lancôme Le Stylo από την εσωτερική γωνία μέχρι την εξωτερική του ματιού για να δημιουργηθεί το smoky effect. Συνέχισε με μαύρη σκιά για να τελειοποιήσει τη γραμμή. Πέρασε ασημί σκιά πάνω στο βλέφαρο, χρησιμοποιώντας μια πιο φωτεινή απόχρωση στην εσωτερική γωνία του ματιού. Τελείωσε τα μάτια με τη μάσκαρα Lancôme Lash Idôle και εφάρμοσε σκούρο ξανθό μολύβι στα φρύδια.\nΧείλη: Το κραγιόν που φοράει η διάσημη ηθοποιός είναι το Lancôme L’Absolu Rouge Intimatte στην απόχρωση Rose.\nOscars 2021: Οι δύο Έλληνες που είναι υποψήφιοι στα φετινά βραβεία!


Επάγγελμα πόρνη | Εκδόσεις Βερέττα\nΣυγραφέας: Λιλή Ζωγράφου\nΠροειδοποίηση: Δεν πουλώ ύφος, στυλ, λογοτεχνία. Δεν γράφω διηγήματα. Καταθέτω γεγονότα και συμπτώματα της εποχής που ζω. Όλα όσα γράφω συνέβησαν. Σε μένα ή σε άλλους. Η ζωή περνά από μέσα μου, με διαποτίζει με την ασκήμια της, με γεμίζει λύσσα με την αδικία της την οργανωμένη, με ταπεινώνει με την ανημποριά μου ν' αντιδράσω, να επαναστατήσω αποτελεσματικά, να υπερασπιστώ τον μαζικό μας εξευτελισμό. Αν ξαναγινόμουν είκοσι χρονών θα ξεκινούσα από τις κορφές των βουνών, αντάρτης, ληστής, ν' ανοίξω τα μάτια εκείνων που δέχονται αδιαμαρτύρητα τη μοίρα τους, όσο και κείνων που εθελοτυφλούν. Όχι, η επανάστασή μου, δε θα στρεφόταν κατά του κατεστημένου και του συστήματός μου, αλλά εναντίον εκείνων που το ανέχονται. Θα σκότωνα, θα τσάκιζα την κακομοιριά, την υποταγή, την ταπεινοφροσύνη. Η γη έτσι κι αλλιώς δε χωρά άλλους ταπεινούς και καταφρονεμένους. Όπως δε χωρά άλλα φερέφωνα...


ΟΜΗΡΟΣ ΚΑΛΛΙΜΑΣΙΑΣ: ΝΕΑΝΙΚΟ ΠΟΔΟΣΦΑΙΡΟ: Α.Ε ΚΥΒΕΛΗ/ΛΕΩΝ - ΟΜΗΡΟΣ/ΚΑΝΑΡΗΣ 3-6\nΝΕΑΝΙΚΟ ΠΟΔΟΣΦΑΙΡΟ: Α.Ε ΚΥΒΕΛΗ/ΛΕΩΝ - ΟΜΗΡΟΣ/ΚΑΝΑΡΗΣ 3-6\nΜε το δεξί ξεκίνησαν τις υποχρεώσεις τους οι νέοι μας αφού σήμερα στο Φαφαλιείο επιβλήθηκαν με το χορταστικό 3-6 των νέων των ΑΕ Κυβέλη/Λέοντα. 4 γκολ για τον Αμπαζή από ένα για Κρουσουλούδη Δ., και Γεωργίτση. Το σκορ αδικεί κατά κάποιο τρόπο τους γηπεδούχους που είχαν ευκαιρίες για γκολ, είχαν και 4 δοκάρια.\nΟ επόμενος αγώνας των νέων μας πάλι στο Φαφαλιείο με αντίπαλο την ομάδα νέων του Κοφινά/Πύργου σε 15 ημέρες ( Τετάρτη 19/11 ).\nΖανίκος Στ., Κωνσταντίνου Μιχ., Κουφούδης Ισ., Κρουσουλούδης Δ., Κουφούδης Α., Τζούμας Γ., Παλάσκας Χ., Δημήτρουλας Κ., Κουφογιάννης Ι., Αμπαζής Γ., Γεωργίτσης Περ. Παλάσκας Γ.,Γκουγκινούδης Α., Πιτσόλης Γ. και Πλείανθος Σ.


Βέτο από Ουγγαρία και Πολωνία στο Ταμείο Ανάκαμης – Εμπλοκή και καθυστέρηση στις εκταμιεύσεις – Ποιες είναι οι συνέπειες για την Ελλάδα\nΜπλόκο στο Ταμείο Ανάκαμψης και την άμεση ενεργοποίηση του «μπαζούκα» των 750 δις ευρώ από την Ε.Ε. βάζουν η Ουγγαρία και η Πολωνία. Οι δύο χώρες, όπως ήδη είχε προδιαγραφεί, μπλόκαραν με βέτο την έγκριση του νέου μακροπρόθεσμου προϋπολογισμού της Ε.Ε. (του Πολυετούς Δημοσιονομικού Πλαισίου) και του Ταμείου Ανάκαμψης, στην σημερινή συνεδρίαση του συμβουλίου των Μονίμων Αντιπροσώπων της Ενωσης.\nΗ Ουγγαρία και η Πολωνία δεν έδωσαν τη συγκατάθεσή τους σε δύο θέματα όπου απαιτείται ομοφωνία: στον τελικό συμβιβασμό για το Πολυετές Δημοσιονομικό Πλαίσιο και στην τροποποιημένη Απόφαση περί Ιδίων Πόρων, που είναι αναγκαία για να δανειστεί η Επιτροπή τα 750 δισ. του Ταμείου Ανάκαμψης.\nΒέτο για την σύνδεση των πόρων με το κράτος Δικαίου\nΚαι οι δύο χώρες είχαν προαναγγείλει αυτή την στάση του και το βέτο που έθεσαν επικυρώνει την διαφωνία τους για τον μηχανισμό διασύνδεσης των κοινοτικών πόρων με το κράτος Δικαίου. Ο μηχανισμός ήταν το αποτέλεσμα του συμβιβασμού μεταξύ της γερμανικής προεδρίας της Ε.Ε και του Ευρωπαϊκού Κοινοβουλίου.\nΜε ανάρτησή του στο Twitter , ο ούγγρος κυβερνητικός εκπρόσωπος Ζόλταν Κόβατς επιβεβαίωσε το βέτο, διαμηνύοντας ότι «δεν μπορούμε να υποστηρίξουμε στην παρούσα μορφή του» τον μηχανισμό, καθώς αντιτίθεται στη συμφωνία της Συνόδου Κορυφής του Ιουλίου.\nΝωρίτερα, ο αναπληρωτής υπουργός Δικαιοσύνης της Πολωνίας Μιχάλ Βόιτσικ, είχε μιλήσει για «κρίσιμη στιγμή» στην ιστορία της χώρας του, τονίζοντας: «Πόσο αξίζει η εθνική κυριαρχία; Ένα δισεκατομμύριο, μερικές δεκάδες δισεκατομμύρια, μερικές εκατοντάδες δισεκατομμύρια ευρώ;\nΓια εμάς είναι ανεκτίμητη». Εναντίον της Ουγγαρίας και της Πολωνίας έχουν ξεκινήσει διαδικασίες βάσει του άρθρου 7 της Συνθήκης για την Ευρωπαϊκή Ένωση, για παραβίαση των «θεμελιωδών αξιών» της Ε.Ε.\nΚαθυστέρηση στις εκταμιεύσεις\nΤι σημαίνει το σημερινό βέτο και η εμπλοκή στην λειτουργία του Ταμείου;\nΌπως δήλωσε στο Reuters υψηλόβαθμος ευρωπαίος διπλωμάτης δήλωσε ότι «βρισκόμαστε ξανά σε κρίση» και θα πρέπει να εμπλακούν εκ νέου στη διαπραγμάτευση η καγκελάριος Άγκελα Μέρκελ, ο πρόεδρος του Ευρωπαϊκού Συμβουλίου Σαρλ Μισέλ και η πρόεδρος της Ευρωπαϊκής Επιτροπής, Ούρσουλα φον ντερ Λάιεν.\n«Είναι σίγουρο ότι θα υπάρξουν καθυστερήσεις» στην εκταμίευση των πόρων εξαιτίας της νέας εμπλοκής, προειδοποίησε η ίδια πηγή.\nΗ καθυστέρηση αυτή για να υπάρξει νέα πολιτική διαπραγμάτευση οδηγεί εκ των πραγμάτων και σε καθυστέρηση την έναρξη των εκταμιεύσεων. Το πρόβλημα είναι μεγαλύτερο για τις χώρες που έχουν λαμβάνειν τα μεγαλύτερα ποσά από το Ταμείο διότι υπέστησαν και τα μεγαλύτερα πλήγματα από την πανδημία – ανάμεσά τους η Ελλάδα, η Ιταλία, και η Ισπανία.\nΤο Ταμείο μπορεί να αυξήσει το ελληνικό ΑΕΠ κατά 22,5%\nΜε βάση τις έως τώρα εκτιμήσεις, τα πρώτα ποσά από το Ταμείο Ανάκαμψης θα μπορούσαν να έρθουν στην Αθήνα μετά το καλοκαίρι του 2021, πλέον όμως όλα τα χρονοδιαγράμματα εξαρτώνται από την διάρκεια των νέων διαπραγματεύσεων μεταξύ Βερολίνου, Βρυξελλών και Ουγγαρία και Πολωνίας.\nΗ ελληνική οικονομία μπορεί να πάρει ιστορική ώθηση από τα κονδύλια του Ταμείου Ανάκαμψης καθώς δικαιούται να εισπράξει περίπου 32 δισεκατομμύρια ευρώ, εκ των οποίων τα 19,5 δισεκατομμύρια αφορούν επιδοτήσεις και τα 12,5 δισεκατομμύρια χαμηλότοκα δάνεια.\nΣύμφωνα με μελέτη την οποία επικαλείται η Alpha Bank, μόνον από την αξιοποίηση των άμεσων επιχορηγήσεων, το ΑΕΠ της Ελλάδας μπορεί να αυξηθεί κατά 22,5% στην περίοδο 2021-2027.\nΗ Alpha Bank επικαλείται έρευνα του Leibniz Information Centre for Economics, η οποία δείχνει ότι η άνοδος του ΑΕΠ στις οικονομικά ασθενέστερες χώρες, οι οποίοι αναμένεται να λάβουν και τις υψηλότερες επιχορηγήσεις θα είναι συγκριτικά εντονότερη και θα προέλθει κυρίως από τις αναπτυξιακές δράσεις\nΜε αυτό το δεδομένο η Ελλάδα μπορεί να πετύχει την υψηλότερη επίδραση ανάμεσα στις χώρες-μέλη της Ευρωπαϊκής Ένωσης.\nΕπόμενο άρθροΚορονοϊός: 2.198 νέα κρούσματα και 59 θάνατοι – 400 οι διασωληνωμένοι ασθενείς


Συστατικές - Σελίδες - Strategy Mentor - Sales & Marketing Services\nΤα αποτελέσματα των υπηρεσιών της Strategy Mentor είναι άμεσα και πάνω από όλα μετρήσιμα. Μην ακούτε όμως τι λέμε εμείς, δείτε τι έχουν να πουν οι πελάτες μας για εμάς!\nΕπιχειρηματίας, Profeel Organic Farm Cosmetics\nΗ συνεργασία μας με την εταιρεία Strategy Mentor ξεκίνησε περί τα τέλη του 2013. Τότε αναζητούσαμε ένα σύμβουλο με τεχνογνωσία και εμπειρία για να αναπτύξουμε μία διαδικτυακή παρουσία με παγκόσμια απήχηση στον χώρο των καλλυντικών. Θέλαμε να δημιουργήσουμε την κατάλληλη διαδικτυακή μορφολογία για τα καλλυντικά μας ανάλογα με το brand μας αλλά και να λειτουργήσει ως το βασικό μας κανάλι διείσδυσης σε αυτήν την ανταγωνιστική αγορά. Τέτοιες εταιρείες δημιουργίας ή επανασχεδιασμού μορφολογίας ιστοσελίδας υπάρχουν αρκετές, εκείνο όμως που μας έκανε εντύπωση και μας κέρδισε από τις πρώτες επαφές με την Strategy Mentor, ήταν η κατάρτισή τους, η τεχνογνωσία και ο επαγγελματισμός τους. Έως σήμερα η συνεργασία μας είναι άψογη και πλέον οι συμβουλές τους δεν περιορίζονται μόνο στην μορφολογία της ιστοσελίδας μας αλλά σε όλο τον σχεδιασμό της διαδικτυακής μας στρατηγικής.\nΕπιχειρηματίας, Athena TLG\nΜε τη Strategy Mentor συνεργαζόμαστε 1 χρόνο περίπου και κατά το διάστημα αυτό μας έχει επανειλημμένως παράσχει τις email marketing υπηρεσίες. Είμαστε απόλυτα ικανοποιημένοι από τις στοχευμένες καμπάνιες που έχουν δημιουργήσει για λογαριασμό μας, οι οποίες βοήθησαν στην ανάπτυξη του πελατολογίου μας και στο να έχει το website μας καλύτερη απήχηση και μεγαλύτερο ranking.\nΎστερα από αναζήτηση αρκετών εταιριών για την δημιουργία ενός διμηνιαίου Newsletter για την τουριστική μας επιχείρηση, η επαφή μας με την εταιρία Strategy Mentor μας άφησε τις καλύτερες εντυπώσεις. Αφού πρώτα ήρθαμε σε συνεννόηση για το τί ακριβώς θέλαμε να φτιάξουμε, δημιούργησαν για εμάς την κατάλληλη υποδομή για την ενίσχυση προβολής των τουριστικών μας υπηρεσιών μέσω ενός τουριστικά εστιασμένου Newsletter. Κατά την υλοποίηση των ιδεών, ήταν πάντα πρόθυμοι και διαθέσιμοι οποιαδήποτε ώρα της ημέρας να λύσουν τυχόν απορίες μας μιας και γνωρίζουν άψογα το email marketing. Ικανοποιητικό αποτέλεσμα, επαγγελματισμός, άψογη συνεργασία, λογικές χρεώσεις. Συστήνουμε ανεπιφύλακτα την Strategy Mentor σε όσους ενδιαφέρονται για αντίστοιχες υπηρεσίες.\nΗ συνεργασία μας με την Strategy Mentor ήταν άψογη. Κατανοήσανε απόλυτα τις ανάγκες της επιχείρησης μου και μου παρουσιάσανε την email marketing λύση που ήθελα και ταίριαζε στις απαιτήσεις μας χωρίς να με κουράζουνε με ανούσιες τεχνικές λεπτομέρειες. Εντυπωσιάσθηκα πολύ από τον επαγγελματισμό και την σχολαστικότητα του γραφείου καθώς και τις γνώσεις τους γύρω από το αντικείμενο του email marketing. Συνεχίζουμε σταθερά τις καμπάνιες μιας και μας δίνει άμεση και στοχευμένη πρόσβαση στην αγορά αυξάνοντας πάντα το πελατολόγιο μας. Για υπηρεσίες email marketing τους προτείνω ανεπιφύλακτα.\nΓενικός Διευθυντής, Michos Textiles\nΤο 2014 η εταιρεία μας αποφάσισε να αναπτυχθεί στην Αττική με την δημιουργία καταστημάτων ρούχων λιανικής. Όλα μας τα καταστήματα αλλά και η έδρα βρίσκονται στην Βόρια Ελλάδα και έτσι χρειαζόμασταν έναν έμπειρο Business Developer για να μας καθοδηγήσει στην ανάπτυξη των πρώτων μας καταστημάτων. O Τρύφωνας Μήτρου από την πρώτη στιγμή μας έδωσε λύσεις σε δύσκολα προβλήματα όπως: καθοδήγηση για τοποθεσία καταστήματος, εύρεση προμηθευτών και διαπραγμάτευση συνεργασίας, οργάνωση και διαχείριση κατάλληλων τεχνικών συνεργείων κτλ. Ακόμα υλοποίησε όλα όσα ζήτησαμε και χρειάζονταν για την σωστή λειτουργία του πρώτου μας καταστήματος στην Αττική αλλά το σημαντικότερο όλων είναι ότι κατάφερε να μειώσει ουσιαστικά την αρχική μας επένδυση μέσα από μια σειρά καθοριστικών και τεκμηριωμένων συμβουλών.\nΠρόεδρος και Διευθύνων Σύμβουλος, ΑΛΦΑ ΔΙΚΕΒΕ Α.Ε. – ΔΙΑΜΕΤΑΚΟΜΙΣΤΙΚΑ ΚΕΝΤΡΑ ΒΟΡΕΙΟΥ ΕΛΛΑΔΑΣ\nΣυνεργάστηκα με τον Τρύφωνα Μήτρου με την ιδιότητα του ως ειδικού συμβούλου management – πωλήσεων και στρατηγικής με σκοπό την έρευνα και εξεύρεση στρατηγικού επενδυτή για αγορά ή συμμετοχή σε μέρος του κεφαλαίου της εταιρείας μου. Μέσα σε λιγότερο από τέσσερις μήνες κατάφερε να βρει επενδυτή με βάση τα κριτήρια μου και ολοκλήρωσε το project στην προτεινόμενη τιμή. Τον προτείνω ανεπιφύλακτα!\nΟι καινοτομικές σας υπηρεσίες email marketing σε συνδυασμό με την δημιουργικότητα του HTML template για τον κλάδο μας και την εκτυπωτική μας εταιρεία έδωσε πραγματικά ώθηση στις πωλήσεις μας σε μία περίοδο στασιμότητας. Σας ευχαριστούμε για την αποδοτικότητα των υπηρεσιών και εργαλείων σας και τον επαγγελματισμό στην συνεργασία μας.\nΗ συνεργασία με την Strategy Mentor ήταν άψογη. H Strategy Mentor μας δημιούργησε την εικόνα ότι είναι μια εταιρεία που γνωρίζει καλά το αντικείμενο της και λειτουργεί με μεθοδικότητα και επαγγελματισμό.\nΣυνεργαστήκαμε με την Strategy Mentor και τον Τρύφωνα Μήτρου με σκοπό την ανάπτυξη των πωλήσεων μας σε διεθνή επίπεδο. Μέσα από τις συμβουλευτικές υπηρεσίες που μας παρείχε αλλά και τα εργαλεία πωλήσεων που δημιούργησε και ολοκλήρωσε για την Paspartu καταφέραμε να ανταγωνιστούμε σε διεθνή επίπεδο και να διεκδικήσουμε και να κερδίσουμε συμβόλαια από την Ευρώπη αλλά ως και από την μακρινή Κορέα. Ευχαριστούμε την Strategy Mentor για την συμβολή και υποστήριξή της στις ενέργειες ανάπτυξης των διεθνών μας πωλήσεων.\nO Τρύφωνας Μήτρου ανέλαβε την ανάπτυξη των διεθνών πωλήσεων της Intertranslations το 2010. Μέσω της επανασχεδίασης της ιστοσελίδας, εργαλείων ανεύρεσης & διαχείρισης διεθνών πελατών, τυποποίησης διαδικασιών προσέγγισης έργων και κλεισίματος προσφορών αλλά και δημιουργίας στοχευμένου υλικού προώθησης που υλοποίησε, κατάφερε η Intertranslations να συναγωνιστεί και να κερδίσει διεθνή συμβόλαια. Με την υποδομή πωλήσεων που δημιούργησε είμαστε πλέον σε θέση να ανταγωνιστούμε σε διεθνή επίπεδο και τον ευχαριστούμε.\nΈχω συνεργαστεί με τον Τρύφωνα Μήτρου σε αρκετά έργα. Η ικανότητα του να βάζει σε εφαρμογή εργαλεία πωλήσεων και να εκτελεί αποτελεσματικά προγράμματα πωλήσεων έδωσαν την δυνατότητα στην Avecon να αναπτυχτεί από μία μικρή εταιρεία εγκαταστάσεων έμπορο-λογιστικών εφαρμογών σε μία αναγνωρίσιμη δύναμη Υλοποίησης Λύσεων Πληροφορικής στην Ελλάδα και να εξαπλασιάσει τον τζίρο της σε 4 χρόνια.\nΣας ευχαριστούμε πολύ για την ποιότητα των υπηρεσιών που μας προσφέρετε αναφορικά με το email marketing. Το επίπεδο των συμβούλων σας, η αποτελεσματικότητα αλλά και η άμεση και έγκαιρη επίλυση τυχόν προβλημάτων μας καθιστούν βέβαιους για την σύσταση αυτή σε όποια εταιρεία έχει ανάγκη υπηρεσιών email marketing.\nΕμπορικός Διευθυντής, LINGUAPHONE\nΕυχαριστούμε πολύ για τα αποτελέσματα της διαφημιστικής καμπάνιας. Τόσο εντυπωσιακά που έχουμε την εντύπωση πως τηλεφωνείτε τους υποψήφιους πελάτες για λογαριασμό μας!\nΗ συνεργασία μας με την Strategy Mentor μπορεί να χαρακτηριστεί ως άψογη από κάθε άποψη. Έχει δείξει έμπρακτα ότι αντιλαμβάνεται τις ανάγκες αλλά και τις ενδεχόμενες αλλαγές της αγοράς και βοηθάει τα μέγιστα ώστε να γίνουν οι απαραίτητες διορθωτικές κινήσεις ώστε μία καμπάνια να είναι επιτυχημένη. Το εύρος του πελατολογίου της Strategy Mentor ανανεώνεται αλλά και επεκτείνεται συνεχώς που σε συνδυασμό με μια στοχευμένη καμπάνια, αποδίδει εξαιρετικά αποτελέσματα.\nΠρόεδρος και Διευθύνων Σύμβουλος, UNIK AE\nΣυνεργάστηκα με τον Τρύφωνα Μήτρου με την ιδιότητα του ως ειδικού συμβούλου management – πωλήσεων και στρατηγικής με σκοπό την έρευνα και εξεύρεση στρατηγικού επενδυτή για αγορά ή συμμετοχή σε μέρος του κεφαλαίου της εταιρείας μου. Μέσα σε ένα μήνα από την έναρξη της συνεργασίας που παρουσίασε πέντε (5) υποψήφιους επενδυτές με βάση τα κριτήρια μου. Τον προτείνω ανεπιφύλακτα για παρόμοια έργα εξεύρεσης επενδυτή.


We love TEDx Events! - Platform.gr\nWe love TEDx Events!\nΜε αυτά τα 3 facts θα τα αγαπήσεις και εσύ\nΘα μπορούσα να το χαρακτηρίσω συνέδριο, αλλά είναι κάτι παραπάνω από αυτό. Η λέξη είναι πολύ απλή για ένα «TEDx Event». Είναι μία εμπειρία. Και όχι μόνο. Είναι το απόλυτο must, στο οποίο πρέπει να παρευρεθεί κάποιος, έστω και για μία φορά στη ζωή του. Ειδικά, στα φοιτητικά του χρόνια. Διαφωνείς;\n«Γιατί να παρακολουθήσω ένα “TEDx Talk”;» ρωτάς. Και εγώ σου δίνω 3 λόγους:\n#1 Οι ομιλητές είναι experts. Στο θέμα, το οποίο πραγματεύονται. Συνήθως το κάθε συνέδριο έχει ένα κεντρικό θέμα, κάποιες φορές κυριολεκτικό, ενίοτε μεταφορικό, το οποίο καλούνται να προσεγγίσουν επαγγελματίες από διάφορους χώρους και τομείς. Αυτή είναι η φιλοσοφία του. Το μόνο σίγουρο ότι θα ακούσεις την άποψη ενός ειδικού, ενός επαγγελματία και οι συμβουλές του είναι πάντα πολύτιμες και χρήσιμες.\n#2 Θα δεις μία άλλη οπτική της ζωής. Της ζωής δεν μπορώ να εγγυηθώ 100%. Του θέματος που σε απασχολεί σίγουρα. Και αυτό είναι κάτι παραπάνω από σημαντικό, αφού μπορεί να βρεις λύση σε κάτι που σε προβληματίζει καιρό, βλέποντας απλά αυτό που σου «παιδεύει το μυαλό» από μία άλλη ματιά. Και το «TEDx» είναι το καλύτερο μέρος για αυτή τη διαδικασία.\n#3 Θα γεμίσεις με αισιοδοξία. Δεν υπάρχει περίπτωση να φύγεις απογοητευμένος, καθώς οι περισσότεροι ομιλητές είναι και motivational speakers. Άνθρωποι που είχαν τις δικές τους δυσκολίες και τις αντιμετώπισαν, σε παρακινούν και εσένα να δημιουργήσεις, να παλέψεις, να πάρεις πρωτοβουλίες.


Σαβάλια-Ροβιάτα: «Θυσία» οι καλλιέργειες ελλείψει νερού… | Far-West\nΣαβάλια-Ροβιάτα: «Θυσία» οι καλλιέργειες ελλείψει νερού…\nΔεν επαρκούν οι ποσότητες που φθάνουν\nστην περιοχή για να καλυφθούν οι ανάγκες\nΗ καταστροφή ‘χτύπησε την πόρτα’ σε αγρότες στην περιοχή των Σαβαλίων και της Ροβιάτας του δήμου Ήλιδας, οι οποίοι βλέπουν τις καλλιέργειές τους να χάνονται εξαιτίας της έλλειψης νερού.\nΠερισσότερα από 6.000 στρέμματα καλλιεργειών με καρπούζι, καλαμπόκι, τριφύλλι, ντομάτες, δένδρα και περιβόλια, θυσιάζονται στο βωμό της λειψυδρίας, όχι γιατί δεν υπάρχει νερό αλλά γιατί όπως υποστηρίζουν οι αγρότες δεν υπάρχει σωστός προγραμματισμός, δεν έχουν γίνει οι απαιτούμενες παρεμβάσεις, δεν υπάρχει έλεγχος και το νερό… χάνεται στη διαδρομή.\nΟι αγρότες είναι μέλη του ΤΟΕΒ Αμαλιάδας, αρδεύονται από την κεντρική διώρυγα του φράγματος Πηνειού, καταβάλλουν κανονικά τις εισφορές τους, αλλά το τελευταίο εικοσαήμερο λένε το νερό- νεράκι και τα χωράφια τους με τις καλλιέργειες να καταστρέφονται από τις υψηλές θερμοκρασίες.\nΑκαθάριστη η διώρυγα\nΚαι αυτό, γιατί όπως λένε η διώρυγα δεν έχει καθαριστεί και σε συνδυασμό με την παράνομη λειτουργία μοτέρ που παίρνουν αλόγιστα νερό, δεν υπάρχει επάρκεια για να φθάσουν οι απαιτούμενες ενέργειες στις δικές τους καλλιέργειες. Έτσι, από τα 550 λίτρα νερού που απαιτούνται καθ’ όλη την διάρκεια της ημέρας, λείπουν σε καθημερινή βάση 200 με 250 λίτρα.\nΤο αποτέλεσμα είναι οι καλλιέργειες να μην ποτίζονται, ενώ οι αγρότες έρχονται σε αντιπαράθεση μεταξύ τους για το ποιος θα πάρει λίγη παραπάνω ποσότητα για την έκτασή του.\n«Ο αγωγός για να λειτουργήσει και να καλύψει όλη την περιοχή θέλει 550 λίτρα νερό την ημέρα καθ’ όλη τη διάρκεια. Σε εμάς από την ημέρα των εκλογών μέχρι σήμερα, μας λείπουν γύρω στα 200- 250 λίτρα νερού για να μπορέσουμε να λειτουργήσουμε και να καλύψουμε όλη την περιοχή. Κάθε χρόνο είχαμε πρόβλημα αλλά φέτος με το ‘καλημέρα’ άρχισαν τα προβλήματα» υποστηρίζει ο κ. Γιώργος Ντούζας.\nΟ ίδιος πριν από τρεις ημέρες ανέλαβε πρωτοβουλία και μαζί με τον διευθυντή του ΓΟΕΒ και τον εργοδηγό του ΤΟΕΒ Αμαλιάδας, έκαναν όλη τη διαδρομή κατά μήκος της διώρυγας μέχρι το φράγμα του Πηνειού.\n«Καθ’ όλη την διάρκεια της διαδρομής είδαμε αμέτρητα μοτέρ, τα οποία πάνω από τη διώρυγα έπαιρναν νερό, παράνομα, από 15 ίππους μέχρι 100 ίππους μοτέρ. Αντλούν νερό παράνομα. Το φράγμα φτιάχτηκε για τα εντός αναδασμού χωράφια. Αυτά που καλλιεργούνται εκεί είναι εκτός αναδασμού άρα η διαδικασία αυτή είναι παράνομη. Γι’ αυτό ευθύνεται ο ΓΟΕΒ ο οποίος δεν κάνει ελέγχους, δεν υπάρχει αστυνόμευση. Αυτά τα λίτρα λείπουν από εμάς. Ο πρώτος και σημαντικότερος λόγος είναι αυτός. Δεν επαρκεί το νερό να φθάσει στις καλλιέργειές μας. Ο δεύτερος λόγος είναι ότι η διώρυγα έχει να καθαριστεί δεκαπέντε χρόνια με αποτέλεσμα να έχει μπαζωθεί . Για αυτό είναι υπεύθυνη η Περιφέρεια» θα πει ο κ. Ντούζας στην ‘Π’.\nΟι αγρότες έχουν απευθυνθεί ήδη σε δικηγόρο και θα κινηθούν νομικά για να λυθεί το πρόβλημα.\n«Εμείς ποτίζουμε από την κεντρική διώρυγα του φράγματος. Για να σηκώσει η διώρυγα σε Σαβάλια και Ροβιάτα 6.500 στρέμματα πρέπει να έχει 550 λίτρα νερό καθ’ όλη τη διάρκεια της ημέρας. Εμάς μας λείπουν 200-250 λίτρα. Από το μεσημέρι και μετά όταν παίρνουν τα αντλιοστάσια νερό από την διώρυγα, πέφτει και άλλο η στάθμη και τα 350 λίτρα τα οποία είναι ελλιπέστατα γίνονται ακόμη λιγότερα. Η ζημιά που έχουμε υποστεί είναι ανεπανόρθωτη. Καλαμπόκι έχει 20 ημέρες να ποτιστεί. Η παραγωγή είναι μειωμένη σε καλαμπόκια, πιπέρια, ντομάτες, τριφύλλια, καρπούζια, δένδρα, περιβόλια. Είμαστε πολλοί παραγωγοί με πρόβλημα. 100 άτομα τουλάχιστον. Έχουμε κινηθεί νομικά, έχουμε απευθυνθεί σε δικηγόρο και θα προχωρήσουμε την υπόθεση. Κάποια στιγμή πρέπει να λυθεί το πρόβλημα γιατί δεν αντέχουμε άλλο».\n«Το πρόβλημα με το νερό είναι πάρα πολύ μεγάλο, προσπαθούμε εδώ και 20 ημέρες να ποτίσουμε και δεν μπορούμε, τσακωνόμαστε διαρκώς κάθε μέρα μεταξύ μας, ερχόμαστε 10 και 1 η ώρα το βράδυ για να βάλουμε το νερό γιατί εκείνη την ώρα έρχεται. Το μεσημέρι δεν έχουμε νερό καθόλου, γιατί από τις 2 και μετά σταματάει. Το πρόβλημα είναι σοβαρό, η ζημιά τώρα έχει γίνει και να ποτίσουμε τώρα η ζημιά έχει γίνει. Εμείς ζητάμε πρώτον να μας στείλουν νερό, να έχουμε κάθε μέρα νερό και να μην τσακωνόμαστε και δεύτερον ο καθένας να αναλάβει τις ευθύνες του. Υπάρχουν ευθύνες».\n«Τα πιο πολλά χωράφια που έχω και ποτίζω είναι στην διώρυγα της Ροβιάτας. Από εκεί είναι ακόμα πιο σοβαρό το πρόβλημα, δεν παίρνουμε καθόλου νερό. Ούτε για να πιουν τα πρόβατα, πέσανε προχθές μέσα στον αγωγό για να πιουν νερό, δεν έχουμε ούτε σταγόνα. Δεν έχουμε ποτίσει τα τριφύλλια, τα λιβάδια, να βγάλουν χορτάρι να πίνουν τα πρόβατα. Προχθές παραλίγο να τσακωθούμε με ένα γείτονα, ποιος θα πρωτοπάρει το νερό που δεν έχει έρθει ακόμα. Εάν θα έρθει το νερό δεν ξέρω και εγώ τι θα γίνει, μπορεί να βγάλουμε μαχαίρια, μπορεί να πέσει ξύλο, να τσακωθούμε για να πάρουμε ένα λάστιχο νερό να ποτίσουμε. Εμείς πληρώνουμε κανονικά τις υποχρεώσεις μας, εγώ προσωπικά πληρώνω γύρω στις 3.000 ευρώ το χρόνο πάγια για νερά και νερό δεν υπάρχει σταγόνα».\nΔεύτερα Θέματα, Ηλεία, ΚΑΛΛΙΕΡΓΕΙΕΣ, ΝΕΡΟ, ΡΟΒΙΑΤΑ, ΣΑΒΑΛΙΑ\nΟμιλία Δημήτρη Κουτσούμπα στις 27 Ιουνίου στην Πάτρα\t«Σκουπίδια και τουρισμός προκαλούν… πονοκέφαλο», γράφει ο Διονύσης Μάμαλος.


Roland Garros: Υπερηχητική πρεμιέρα για τη Σφιόντεκ, αποκλείστηκε η Οσάκα '); });\nSPORT24.GR 23.05.2022 | 14:47\nΗ Ίγκα Σφιόντεκ WILFREDO LEE / AP IMAGES\nΗ εκπληκτική Ίγκα Σφιόντεκ δεν έδειξε…έλεος ούτε στην προερχόμενη από τα προκριματικά 32χρονη Ουκρανή, Λέσια Τσουρένκο, κερδίζοντας με το επιβλητικό 6-2, 6-0 σε μόλις 55 λεπτά ξεκινώντας εμφατικά την πορεία της στο Roland Garros σημειώνοντας την 29η συνεχόμενη νίκη της.\nΗ Νο1 του κόσμου, Ίγκα Σφιόντεκ, η οποία παραχώρησε μόλις 6 πόντους στο 1ο service (17/23) και μόλις 4 στο 2ο (9/13), είχε 19 winners έναντι μόλις τριών της Τσουρένκο, 6/9 break-points, ενώ κέρδισε τους 8 από τους 10 πόντους που διεκδίκησε πάνω στο φιλέ.\nΗ Σφιόντεκ μπήκε επιβλητικά στο παιχνίδι κερδίζοντας τα τρία πρώτα games (3-0), με την Τσουρένκο να μειώνει σε 3-1 και 5-2, αλλά την Πολωνή να κλείνει το set σε 29 λεπτά.\nΣτο 2ο set η Σφιόντεκ ανέβασε πιο πολύ την πίεση στο service της Ουκρανής, η οποία κέρδισε μόλις 8 πόντους (8/23) πίσω από τη γραμμή του service, ενώ δεν κατάφερε να κρατήσει ούτε μια φορά το service της.\nΜε αυτή τη νίκη η Πολωνή έφτασε στο 15-2 στο Roland Garros με τις μοναδικές ήττες της να έχουν προέλθει από τις Σιμόνα Χάλεπ (2019) και Μαρία Σάκκαρη (2021).\nΕπόμενη αντίπαλος για τη Σφιόντεκ θα είναι είτε η Αμερικανίδα Άλισον Ρίσκε, είτε η Ουκρανή Νταγιάνα Γιαστρέμσκα.\nΗ Ανισίμοβα απέκλεισε την Οσάκα\nΗ Αμάντα Ανισίμοβα ήταν η μεγάλη νικήτρια στο ντέρμπι του Suzanne Lenglen επικρατώντας με 7-5, 6-4 της Ναόμι Οσάκα μετά από 90 λεπτά.\nΑυτή ήταν η 2η μεταξύ τους συνάντηση και μάλιστα σε 2ο σερί Grand Slam, με την Αμερικανίδα να βγαίνει και πάλι νικήτρια όπως και στο Australian Open του περασμένου Ιανουαρίου.\nΗ Νο27 του ταμπλό ήταν πολύ πιο επιθετική από τη Γιαπωνέζα τελειώνοντας το παιχνίδι με 27 winners την ίδια ώρα που η Οσάκα είχε μόλις 13, ενώ και οι δύο είχαν από 29 αβίαστα λάθη.\nΣτο 1ο set η Οσάκα κατάφερε να απαντήσει στα δύο break της Ανισίμοβα και μάλιστα να περάσει και μπροστά στο 7ο game (4-3), αλλά η Αμερικανίδα “χτύπησε” με νέο break (6-5) το οποίο ήταν και καθοριστικό καθώς λίγο αργότερα έκλεισε το set στο service της.\nΣτο 2ο σκέλος της αναμέτρησης η Ανισίμοβα χρειάστηκε μόλις ένα break και με ένα hold στη συνέχεια έφτασε στο 5-3 σφραγίζοντας και πάλι στο service της την πρόκριση για τον 2ο γύρο.\nΕκεί την περιμένει από χθες η Ντόνα Βέκιτς, η οποία επικράτησε το βράδυ της Κυριακής της Σουηδής Μίριαμ Μπιόρκλουντ.


21/02/2019, 13:06 11\nΟ Κώστας Χατζής είναι ένας από τους πιο ιδιαίτερους και ξεχωριστούς τραγουδιστές. Σπανίως δίνει συνεντεύξεις και έχει επιλέξει για περισσότερα από 50 χρόνια να μιλάει μέσα από τη μουσική και το τραγούδι. Ο καταξιωμένος καλλιτέχνης μίλησε στο περιοδικό «Λοιπόν» και αναφέρθηκε στα δύσκολα χρόνια που πέρασε, όταν είχε καταδικαστεί στα 17 του και ήθελε να αυτοκτονήσει αλλά και την εποχή που βίωσε την πείνα και κυριολεκτικά κοιμότανε σε ένα παγκάκι.\nΤρομερός καλλιτέχνης. Τα τραγούδια με συγκινούν πάρα πολύ και πολλές φορες ανατριχιάζω. Το μόνο κακό του είναι ότι είναι μάρτυρας του ιαχωβά\nΑξεπέραστος και σκεπτομενος. Έχει πει τραγούδια μελετημένα, με νόημα, όχι μόνο φρουρού και αρώματα.\nΆλλος ένας "μεγάλος" που συνεχίζει να αποκομίζει παίζοντας ακόμα το θύμα. Μεγαλη βιομηχανία\nΗ ΠΡΟΣΠΑΘΕΙΑ ΑΛΛΟΙΩΣΗΣ ΤΗΣ ΕΘΝΙΚΗΣ ΣΥΝΕΙΔΗΣΗΣ ΔΕΝ ΘΑ ΠΕΡΆΣΕΙ\nΌσα λεφτά και αν πληρώσει ο Σόρος και οι υπόλοιποι Εβραιομασόνοι για να αλλοιώσουν την εθνική συνείδηση του Ελληνα δεν θα τους περάσει. Απο την Ελλάδα πέρασαν πολλοί εχθροί χωρίς να καταφέρουν να μας αλλοιώσουν, δεν θα τα καταφέρει ΚΑΝΕΝΑΣ ΕΒΡΑΙΟΣ. Θα τους νικήσει όλους ο χρόνος. Λίγες είναι οι μέρες σου εβραιε Σόρο, ΛΙΓΕΕΕΕΕΣ\nΚΟΙΤΑ ΝΑ ΜΟΙΑΣΕΙΣ ΤΟΝ ''ΕΒΡΑΙΟ'' ΠΟΥ ΛΕΣ, ΕΣΤΩ ΚΑΙ ΣΤΟ ΕΝΑ ΕΚΑΤΟΣΤΟ ΤΟΥ, ΕΛΛΗΝΑΡΑ ΜΟΥ ΕΣΥ, 45ΧΡΟΝΕ ΣΥΝΤΑΞΙΟΥΧΕ, ΕΝΔΟΞΕ ΑΠΟΓΟΝΕ ΕΝΔΟΞΩΝ ΠΡΟΓΟΝΩΝ, ΜΠΑΣ ΚΑΙ ΣΩΘΕΙΣ ΑΠΟ ΤΗΝ ΔΙΕΘΝΗ ΣΟΥ ΞΕΦΤΥΛΑ ΚΑΙ ΡΕΖΙΛΙΚΙ ΚΑΙ ΠΑΡΑΤΑ ΤΑ 5 ΤΡΙΣΕΚΑΤΟΜΜΥΡΙΑ ΠΟΥ ΣΟΥ ΤΑΖΟΥΝ ΚΑΠΟΙΟΙ ΟΤΙ ΕΧΟΥΝ ΚΑΙ ΠΟΥ ΥΠΟΣΧΟΝΤΑΙ ΠΩΣ ΘΑ ΣΤΑ ΔΩΣΟΥΝ (ΚΑΤΑΚΑΗΜΕΝΕ) ΓΙΑ ΝΑ ΣΥΝΕΧΙΣΕΙΣ ΝΑ ΤΑ ΞΥΝΕΙΣ ΑΔΙΑΚΟΠΑ ΚΑΙ ΑΝΕΞΟΔΑ, ΤΡΩΓΟΝΤΑΣ ΜΕ 1000 ΜΑΣΕΛΕΣ ΚΑΙ 500 ΣΤΟΜΑΧΙΑ ΤΙΣ ΔΑΝΕΙΑΡΕΣ ΠΟΥ ΠΗΡΕΣ ΤΟΝ ΚΑΙΡΟ ΤΩΝ ΠΑΧΙΩΝ ΑΓΕΛΑΔΩΝ, ΧΩΡΙΣ ΝΑ ΚΑΤΑΒΑΛΕΙΣ ΟΥΤΕ ΔΕΚΑΡΑ ΓΙΑ ΝΑ ΤΙΣ ΕΞΟΦΛΗΣΕΙΣ...\nΤεράστιος καλλιτέχνης και Ελληνικός!\nΟ Μανώλης με τα λόγια χτίζει ανώγια και κατώγια\nΤο αίμα νερό δεν γίνεται, ούτε ο τουρκόγυφτος Ελληνας\n:;;;;;;; Σαν πολύ ασχολείστε με τους Νιγηριανούς και τους γυφτους.... γιατί;;;;;\nΠιο πολλές πιθανότητες έχει η οικογένεια του Χατζή να βρίσκεται 10 αιώνες στον Ελλαδικό χώρο, απ' ότι η δική σου. Όσο για τους Νιγηριανούς που αναφέρεις, οι Αντετοκούνμπο είναι γεννημένοι εδώ. Έχε υπόψη σου ότι το Ius Soli (ή, αλλιώς, «Δίκαιο του Εδάφους», σύμφωνα με το οποίο όποιος γεννιέται σε ένα κράτος διαφορετικό απ' αυτό της καταγωγής του δικαιούται και την ιθαγένεια του κράτους αυτού) εφαρμόστηκε πρώτη φορά στην Αρχαία Αθήνα από τον Κλεισθένη.


1. Τα 34 σύγχρονα bachelor προγράμματα σε τομείς Business, αλλά και σε κλάδους όπως τα Χρηματοοικονομικά,το Cybersecurity, οι Βιοϊατρικές Επιστήμες, οι Παραστατικές και Εικαστικές Τέχνες, η Επικοινωνία, η Ψυχολογία, οι Επιστήμες Υπολογιστών. Όλα τα προγράμματα έχουν σχεδιαστεί ώστε να συνδυάζουν γνώσεις και πρακτικές εφαρμογές, ενώ έχουν πολύ μεγάλη ζήτηση στην παγκόσμια αγορά εργασίας.\n2. Το αμερικανικό εκπαιδευτικό σύστημα που προσφέρει γνώση αλλά και softskills. H καθοδήγηση από τους καθηγητές, τα ατομικά και ομαδικά projects και το πλήθος εξωακαδημαϊκών δραστηριοτήτων εφοδιάζουν τους σπουδαστές με κριτική σκέψη και δεξιότητες (softskills) που τους βοηθούν να αναπτύξουν την προσωπικότητά τους και έχουν αντίκρισμα στην αγορά εργασίας.\n7. Για το πρόγραμμα οικονομικής στήριξης και υποτροφιών, συνολικού ύψους 5,2 ευρώ! Το πρόγραμμα προβλέπει και ειδικές υποτροφίες για τους νέους της Πελοποννήσου.\nΜη χάσετε την ενημερωτική παρουσίαση που θα πραγματοποιήσει online το Deree για το κοινό της Πελοποννήσου, το Σάββατο 6 Φεβρουαρίου.\nΘα έχετε την ευκαιρία να μιλήσετε με εκπροσώπους του Deree και να ενημερωθείτε για όλα όσα αναδεικνύουν το Deree σε κορυφαία επιλογή σπουδών!\nΑκόμη, μπορείτε να δηλώσετε συμμετοχή για να κάνετε δωρεάν το τεστ επαγγελματικού προσανατολισμού της Orientum!


ΠΑΟΚ - Σιλφόλντε 14-0 | Superleague & ΠΑΟΚ | gazzetta.gr\nΤετάρτη, 06 Ιουλίου 2016 - 21:17\nFollow @twitterΠΑΟΚ - Σιλφόλντε 14-0\nΑΠΟ ΤΡΙΑ ΓΚΟΛ ΠΕΡΕΪΡΑ ΚΑΙ ΚΛΑΟΥΣ\nΠΑΟΚ - Σιλφόλντε 14-0\n14 - 0Διαβάστε ξανά τη Live Περιγραφή του αγώναΠΑΟΚ - Σιλφόλντε\nΠιθανότατα το... διπλό στην προπόνηση να ήταν πιο δυνατό! Όπως κι αν έχει ο «καταιγιστικός» ΠΑΟΚ έβαλε ένα... τσουβάλι γκολ (14-0 την Σιλφόλντε) στο πρώτο του φιλικό στην Ολλανδία! Απο 7 γκολ η κάθε 11άδα! ΟΣΤΕΡΜΠΕΚ, ΑΠΟΣΤΟΛΗ: ΣΤΑΥΡΟΣ ΣΟΥΝΤΟΥΛΙΔΗΣ\nΧάθηκε το… μέτρημα στο πρώτο φιλικό του ΠΑΟΚ επί ολλανδικού εδάφους. Ο φωτεινός πίνακας στο γήπεδο των Arnhemse Boys, στα προάστια του Άρνεμ, δεν είχε προβλεφθεί για να δείχνει διψήφια νούμερα! Ο ΠΑΟΚ διέλυσε τη Σιλφόλντε με 14-0, αλλά ο ηλεκτρονικός πίνακας (μάλλον θα πρέπει να το προβλέψουν κι αυτό από εδώ και πέρα…) έμεινε κολλημένος να δείχνει το σκορ στο 9-0. Φανταστείτε να είχαν γίνει γκολ και τα δύο σουτ των Κοροβέση και Πέλκα, τι θα γινόταν. Πάντως, ο πίνακας δεν μηδένισε και δεν άρχισε να μετράει από την αρχή. Θα έπρεπε… Η δυναμικότητα του αντιπάλου σαφώς και δεν πρέπει να κάνει κανέναν να ενθουσιάζεται και να πανηγυρίζει.\nΠρώτος απ’ όλους ο Ίβιτς κράτησε χαμηλούς τόνους, έστω κι αν στο πρώτο φιλικό της νέας περιόδου είδε πολλά από όσα ζητάει στις προπονήσεις να γίνονται πράξη από τους 22 ποδοσφαιριστές που χρησιμοποίησε κόντρα στην ολλανδική ομάδα, που αγωνίζεται στη Δ’ κατηγορία. Ο ΠΑΟΚ με το… καλησπέρα (2’) βρήκε το δρόμο προς τα δίχτυα (σκόρερ ο Κουλούρης) κι από εκεί και πέρα όλα έγιναν πιο εύκολα.\nΟι Ολλανδοί έκαναν το λάθος -λόγω και ποδοσφαιρικής φιλοσοφίας- να παίξουν ψηλά και το… πλήρωσαν ακριβά! Στο 12ο λεπτό το ταμπλό έδειχνε «Σιλφόλντε 0 – ΠΑΟΚ 3», με τον Μάριν Λέοβατς να μετράει δύο ασίστ και τους Περέιρα, Κοροβέση να έχουν προσθέσει τα ονόματά τους στον πίνακα των σκόρερ. Στα πρώτα 25 λεπτά η ομάδα του Ιβιτς είχε χάσει άλλες τρεις κλασικές ευκαιρίες σε «τετ α τετ» των Περέιρα, Ροντρίγκες (εις διπλούν) και Κοροβέση.\nΣ’ εκείνο το λεπτό, πάντως, ο Εβγκέν Σάκχοφ πέτυχε το πρώτο του γκολ με τη φανέλα της νέας ομάδας του και έκανε το 4-0. Οι Ολλανδοί επέμεναν στο ίδιο μα ίδιο λάθος. Η τριάδα των αμυντικών έπαιζαν σχεδόν στο ύψος της μεσαίας γραμμής. Έτσι μαθαίνουν τα παιδιά να παίζουν ποδόσφαιρο, δεν το άλλαξαν ούτε μετά τα τέσσερα γκολ.\nΚαι όσο δεν το άλλαζαν ο ΠΑΟΚ συνέχιζε να… πυροβολά την εστία του κακόμοιρου Σταν ντε Φάαρβερκ, με τον Περέιρα να φτάνει στο 32ο λεπτό στο πρώτο (ανεπίσημο) χατ τρικ της σεζόν και τον «Δικέφαλο» στο 6-0! Αυτό έγινε και στη φάση του έβδομου ασπρόμαυρου γκολ. Κόντρα επίθεση, ασίστ ο Περέιρα και σκόρερ (για δεύτερη φορά) ο Κουλούρης, με όμορφη ενέργεια μέσα από τη μεγάλη περιοχή.\nΣτο 45’ ο Κοροβέσης είχε δοκάρι και… γλίτωσε τους Ολλανδούς από το όγδοο γκολ! Το 7-0 του πρώτου ημιχρόνου έκανε τους ΠΑΟΚτσήδες να χαμογελούν και τους συνεργάτες του Ίβιτς να μοιράζουν μπράβο στους παίκτες, όχι για τα γκολ, αλλά για το ότι έκαναν στο γήπεδο, αυτά που τους ζητάει ο Σέρβος προπονητής στις προπονήσεις. Οι ομογενείς φίλοι του «Δικεφάλου», αρκετά μαθημένοι και «παλιοί» στο σπορ «βλέπω τον ΠΑΟΚ στην προετοιμασία», που βρέθηκαν στο γήπεδο είχαν να λένε για την τακτική προσέγγιση του ανανεωμένου ΠΑΟΚ, έστω κι αν τα νέα πρόσωπα στην αρχική ενδεκάδα ήταν μόλις δύο (Κρέσπο, Σάκχοφ) άντε τρία με την επιστροφή του αναγεννημένου Περέιρα.\nΣτο δεύτερο μέρος η ομάδα του Ίβιτς πέτυχε ακόμη τέσσερα γκολ μέχρι το 65ο λεπτό με δύο ποδοσφαιριστές (Πέλκας 55’, 62’ και Αθανασιάδης 58’, 65’), ενώ στο 75’ και στο 85’ ο νεαρός Δημητριάδης χρίστηκε εις διπλούν κι αυτός σκόρερ, ενώ το σκορ έκλεισε ο Κλάους με κεφαλιά στο 88ο λεπτό της φιλικής αναμέτρησης.\nΟ ΠΑΟΚ στο πρώτο ημίχρονο έπαιξε με τους: Μελίσσα, Κίτσιου, Πούγγουρα, Κρέσπο, Λέοβατς, Χαρίση, Σάκχοφ, Ροντρίγκες, Περέιρα, Κοροβέση, Κουλούρη. Στο δεύτερο ημίχρονο για τον ΠΑΟΚ αγωνίστηκαν οι: Σιαμπάνης, Χατζηισαΐας, Μαλεζάς, Γιαννούλης, Τσίμιροτ, Δημητριάδης. Πέλκας, Ζάιρο, Μυστακίδης και Αθανασιάδης.\nΗ ενδεκάδα της Σιλβόλντε: Φάαρφερκ, Ολτέις, Φέερμπεκ, Βαν Άκεν, Άλτχοφ, Χόγκεβεϊντε, Μπαόυμαν, Τέλοχ, Μπλάσμαν, Βαν Ντορμ, Ντρίβερ.\nΠΩΣ ΕΠΑΙΞΕ Ο ΠΑΟΚ: Ο Βλάνταν Ίβιτς το είπε («θα παίξω 4-3-3») και το έκανε πράξη από το πρώτο φιλικό, καθώς αυτό δουλεύει από το ξεκίνημα της προετοιμασίας. Με τον Μελίσσα κάτω από τα δοκάρια οι υπόλοιποι δέκα παρατάχθηκαν στο χορτάρι ως εξής: Κίτσιου, Πούγγουρας, Κρέσπο, Λέοβατς η τετράδα της άμυνας. Σάκχοφ και Χαρίσης τα δύο αμυντικά χαφ. Ροντρίγκες, Περέιρα και Κοροβέσης μπροστά τους και μοναδικός προωθημένος ο Κουλούρης.\nΤΙ ΔΟΚΙΜΑΣΕ Ο ΙΒΙΤΣ: Στην πρωινή προπόνηση της Τετάρτης, πριν από το φιλικό, ο Σέρβος δοκίμασε να παίξει «ζώνη» στα στημένα. Φυσικά η δυναμικότητα του αντιπάλου δεν βοήθησε, αλλά όσες φορές οι Ολλανδοί έστησαν την μπάλα γύρω από την περιοχή, οι παίκτες του ΠΑΟΚ έπαιξαν ζώνη στην άμυνα αφήνοντας στην άκρη, προς το παρόν, το μαν του μαν μαρκάρισμα.\nΤΙ ΚΡΑΤΑΜΕ: Το κέφι του Φακούντο Περέιρα. Ο Αργεντινός το δείχνει από την πρώτη ημέρα που επέστρεψε, μετά τον δανεισμό του, στον ΠΑΟΚ. Έχει όρεξη, διάθεση και προσφέρει σημαντικότατες λύσεις στο μεσοεπιθετικό κομμάτι του «Δικεφάλου», που αν το έχουμε ξεχάσει έχει μείνει με τρεις όλους κι όλους (Αθανασιάδης, Κουλούρης, Περέιρα) επιθετικούς. Ο «Φάκου» (και όχι «Φανούρης» το οποίο τον ενοχλεί και δεν του αρέσει…) είχε τρία γκολ και δύο ασίστ σε 45 λεπτά. Δεν το λες και λίγο…\nΑΥΤΟΣ ΠΟΥ ΜΑΣ ΕΝΤΥΠΩΣΙΑΣΕ: Ο ΠΑΟΚ τόσα χρόνια δεν είχε έναν ποδοσφαιριστή με τα ποιοτικά χαρακτηριστικά του Εβγκέν Σάκχοφ. Ένα παιδί, που πρώτη φορά στην καριέρα του βγαίνει από την Ουκρανία, το οποίο μοιάζει φυσιογνωμικά και παικτικά στον προπονητή του, Βλάνταν Ίβιτς, έστω κι αν παίζει λίγο πιο πίσω στη μεσαία γραμμή. Ο 25χρονος Ουκρανός έχει την κάθετη πάσα στο αίμα του. Παίζει με ψηλά το κεφάλι, «βλέπει» γήπεδο και αν βρεθεί στο γκολ ξέρει να στέλνει την μπάλα στα δίχτυα.\n«ΞΕΜΠΟΥΚΩΣΑΝ» ΟΙ ΦΟΡ: Ο Φακούντο Περέιρα σημείωσε «χατ τρικ», το ίδιο και ο Κλάους Αθανασιάδης, ενώ ο Ευθύμης Κουλούρης πέτυχε δύο γκολ και το θετικό για το «Δικέφαλο» είναι ότι οι τρεις επιθετικοί του είχαν διαρκή επαφή με τα αντίπαλα δίχτυα.\nΗ ΠΑΡΑΔΟΣΗ: Ο ΠΑΟΚ πήρε «το αίμα του πίσω», για τη βαριά ήττα με 7-0 από την Μπραουνσβάικ στο πρώτο φιλικό της προετοιμασίας το καλοκαίρι του 2007. Πρόλαβε να πετύχει επτά γκολ στα πρώτα 45 λεπτά της αναμέτρησης με την Σιλφόλντε, διάστημα όπου απέναντι σ’ έναν ομολογουμένως πολύ αδύναμο αντίπαλο (τον οποίο, πάντως, ο Παναθηναϊκός νίκησε μόλις 2-0) θα μπορούσε να σημειώσει άλλα τόσα γκολ… Πέτυχε τον ίδιο αριθμό τερμάτων και στο β’ μέρος.


Μύθος ή αλήθεια η κλιματική αλλαγή; (Κώστας Δεληγιάννης) | Η ΑΛΛΗ ΟΨΙΣ\nΜύθος ή αλήθεια η κλιματική αλλαγή; (Κώστας Δεληγιάννης)\nΔημοσιεύθηκε στις 16 Μαρτίου, 2011\n(3,960 άτομα το έχουν διαβάσει)\nΤο κλίμα δεν αλλάζει, μας λέει τώρα μια μικρή αλλά όχι ευκαταφρόνητη μερίδα επιστημόνων, και χαρακτηρίζει την παγκόσμια υπερθέρμανση «μια νέα θρησκεία που κανείς δεν τολμά να αμφισβητήσει». Ενα αμφιλεγόμενο ντοκιμαντέρ και ένα «σκάνδαλο» ήταν οι αφορμές, και τώρα οι σκεπτικιστές πληθαίνουν. Εχουν βάση, όμως, τα επιχειρήματα τους και τι συμφέροντα μπορεί να κρύβονται πίσω από αυτή την αμφισβήτηση;\nΠώς θα μοιάζει η Γη το 2100 αν δεν καταφέρουμε να περιορίσουμε τις εκπομπές των αερίων του θερμοκηπίου; Σύμφωνα με τη Διακυβερνητική Επιτροπή για την Κλιματική Αλλαγή (IPCC), που ιδρύθηκε το 1988 για να αξιολογεί την επιστημονική γνωστική βάση και τις σχετικές με την κλιματική αλλαγή έρευνες, η Γη θα μοιάζει με έναν πλανήτη του οποίου η μέση παγκόσμια θερμοκρασία θα έχει αυξηθεί έως και κατά 5 βαθμούς Κελσίου. Συνέπεια αυτού θα είναι ολόκληρες περιοχές, όπως η λεκάνη της Μεσογείου, να έχουν μετατραπεί σε ερήμους, αφιλόξενες για τον άνθρωπο.\nΑπό την άλλη, παρά την ευρεία επιστημονική συναίνεση επί της κλιματικής αλλαγής, υπάρχουν και σκεπτικιστές. Επιστήμονες που χαρακτηρίζουν υπερβολική τη συγκεκριμένη πρόβλεψη και υποστηρίζουν ότι το κλίμα θα παραμείνει σε γενικές γραμμές αμετάβλητο, διαψεύδοντας τα σενάρια για έναν επικείμενο περιβαλλοντικό εφιάλτη.\nΟπως χαρακτηριστικά σημείωνε πριν από μερικά χρόνια ο νομπελίστας φυσικός Ivar Giaever, «η παγκόσμια υπερθέρμανση έχει γίνει μια νέα θρησκεία». Φυσικά, οι σκεπτικιστές όπως ο Giaever είναι σαφώς λιγότεροι από τους κλιματολόγους που συμφωνούν με τις εκτιμήσεις της Διακυβερνητικής Επιτροπής. Ομως, παραδόξως, σε αυτό το στρατόπεδο θα βρει κανείς ειδικούς οι οποίοι έχουν συμμετάσχει ακόμη και στη συγγραφή των εκθέσεων της IPCC. Παράδειγμα ο καθηγητής στο πανεπιστήμιο της Αλαμπάμα, John Cristy, ο οποίος υποστηρίζει πως η παρατηρούμενη αύξηση της θερμοκρασίας ούτε μπορεί να αποδοθεί με βεβαιότητα στις ανθρωπογενείς εκπομπές ούτε προδικάζει απαραιτήτως τεράστιες φυσικές καταστροφές. Το ίδιο καθησυχαστικός για το μέλλον είναι και ο περιβαλλοντολόγος Patrick Michaels, από το Πανεπιστήμιο της Βιρτζίνια, που εκτιμά ότι η θερμοκρασία δεν πρόκειται να αυξηθεί πάνω από 0,75 βαθμούς Κελσίου. Ή ο Richard Lindzen, μετεωρολόγος στο ΜΙΤ και ένας από τους βασικούς συντάκτες της τρίτης έκθεσης της IPCC, ο οποίος ισχυρίζεται πως η όποια τάση ανόδου της θερμοκρασίας θα αντισταθμιστεί από άλλους κλιματικούς μηχανισμούς.\nΤΟ ΝΤΟΚΙΜΑΝΤΕΡ ΠΟΥ ΣΟΚΑΡΕ\nΟι τρεις παραπάνω επιστήμονες, μαζί με πολλούς ακόμη, συμμετείχαν με συνεντεύξεις τους στο ντοκιμαντέρ «Η μεγάλη απάτη της παγκόσμιας υπερθέρμανσης» («The Great Global Warming Swindle»), το οποίο πρωτοπροβλήθηκε το 2007 στο βρετανικό κανάλι Channel 4. Το ντοκιμαντέρ προξένησε σάλο, αφού στόχος του ήταν να «φέρει στο φως» τα δεκάδες επιστημονικά σφάλματα στην επιχειρηματολογία όσων μιλούν για την κλιματική αλλαγή που αποδίδεται στην ανθρώπινη δράση. Στην πρεμιέρα του στην Τσεχία, μάλιστα, ο πρόεδρος Vaclav Klaus το χαρακτήρισε «γροθιά στον ανορθολογισμό».\nΣτο ντοκιμαντέρ αναφέρεται ότι τα επίπεδα του διοξειδίου του άνθρακα (CO2) στην ατμόσφαιρα παρουσιάζουν συνεχή αύξηση από το 1940, ενώ την ίδια στιγμή η θερμοκρασία στην πραγματικότητα μειωνόταν μέχρι το 1975. Οι συμμετέχοντες επιστήμονες αναφέρουν ότι η συγκέντρωση του εν λόγω αερίου είναι ούτως ή άλλως πολύ μικρή για να εξηγήσει την όποια θερμοκρασιακή άνοδο. Μάλιστα, ο Δανός φυσικός Friis-Christensen, μιλώντας στο ντοκιμαντέρ, υποστηρίζει ότι το κλίμα του πλανήτη επηρεάζεται καταλυτικά από τις γαλαξιακές κοσμικές ακτίνες και τον Ηλιο. Παρουσίασε μάλιστα γράφημα το οποίο έδειχνε πως, για το διάστημα 1610-1985, οι θερμοκρασιακές διακυμάνσεις συνέπιπταν απόλυτα με τις μεταβολές στην ηλιακή δραστηριότητα και όχι με την αύξηση του CO2 στην ατμόσφαιρα.\nΕπιστημονικές οργανώσεις και γνωστοί κλιματολόγοι αντέδρασαν με επιστολές και άρθρα, υποστηρίζοντας ότι «πρόκειται για ένα συμπίλημα από μισές αλήθειες και ψέματα, με στόχο να παραπλανήσει». Σύντομα η αξιοπιστία του ντοκιμαντέρ άρχισε να κλονίζεται. Αποκαλύφθηκε κατ’ αρχάς πως είχαν διαστρεβλωθεί οι απόψεις ενός συνεντευξιαζομένου, ενώ ο ίδιος ο Christensen υποστήριξε πως η εξάρτηση του κλίματος από τον Ηλιο δεν αποκλείει την πρόσθετη επιβάρυνση από τους ανθρωπογενείς ρύπους, κάτι που δεν τονίστηκε στην ταινία. Με την πάροδο του χρόνου, μερικά από τα στοιχεία του αποδυναμώθηκαν. Για παράδειγμα, νεότερα δεδομένα έδειξαν πως η θεωρία του Christensen δεν ισχύει από το 1985 και μετά. Επίσης, όπως δημοσιοποιήθηκε σε αμερικανικά μέσα ενημέρωσης (ABC News, Associated Press), ο Patrick Michaels είχε λάβει 100.000 δολάρια από ενεργειακή εταιρεία ορυκτών καυσίμων του Κολοράντο για τις έρευνές του, γεγονός που πλήττει την αξιοπιστία του. Τόσο ο John Cristy όσο και ο Richard Lindzen έχουν επίσης λάβει χρηματοδότηση από εταιρείες που σχετίζονται με την ενέργεια από ορυκτά καύσιμα, σύμφωνα με αποκαλύψεις της Greenpeace. Χαρακτηριστικά, η ExxonMobil μεταξύ 1998-2008 ξόδεψε 23 εκατ. δολάρια, υποστηρίζοντας γκρουπ αρνητών της κλιματικής αλλαγής.\nΩστόσο, το 2009 υπήρξε το δεύτερο κύμα αμφισβήτησης της κλιματικής αλλαγής, όταν χάκερ υπέκλεψαν υλικό από τον σέρβερ του Πανεπιστημίου East Anglia και κυκλοφόρησαν στο Internet εκατοντάδες e-mails που αντάλλασσαν κορυφαίοι ειδικοί στην κλιματική αλλαγή. Σε πρώτη ανάγνωση, αυτές οι ηλεκτρονικές επιστολές έδειχναν πως οι ερευνητές παρασιώπησαν δεδομένα, επιλέγοντας εκείνα τα οποία συνηγορούσαν στο ότι η υπερθέρμανση είναι υπαρκτή και έχει ανθρωπογενή αίτια.\nΑν και πέντε ανεξάρτητες επιτροπές που μελέτησαν τα e-mails αποφάνθηκαν τελικά πως οι συντάκτες τους δεν είχαν παραβεί την επιστημονική δεοντολογία, το Climategate, όπως ονομάστηκε το σκάνδαλο, ενίσχυσε τη δυσπιστία της κοινής γνώμης. Σύμφωνα με γκάλοπ που διεξήχθησαν στη Βρετανία, τον τελευταίο χρόνο η εμπιστοσύνη των πολιτών στην κοινότητα των κλιματολόγων μειώθηκε από το 60% στο 40%.\nΤο Climategate δεν κατέστησε τα επιχειρήματα των σκεπτικιστών αυτομάτως πιο πειστικά, έδειξε όμως ότι η επιστήμη της κλιματολογίας κρύβει πολλά ακόμη ερωτήματα που μένουν να απαντηθούν. «Ακόμη και η ρητορική έχει αλλάξει, όπως φαίνεται από την τελευταία έκθεση που εξέδωσε η βρετανική Βασιλική Εταιρεία, στην οποία αναφέρονται σε ξεχωριστά κεφάλαια οι «πτυχές ευρείας συναίνεσης» σχετικά με την ανθρωπογενή υπερθέρμανση, οι «διαφιλονικούμενες πτυχές» και οι «πτυχές που δεν έχουν προς το παρόν κατανοηθεί», αναφέρει σε άρθρο του στον Guardian ο Mike Hulme, καθηγητής Κλιματικής Αλλαγής στο Πανεπιστήμιο East Anglia. Και, βέβαια, έδειξε πως η αντιδικία των επιστημόνων ακόμη και για τις «πτυχές της ευρείας συναίνεσης» παραμένει ακόμα ανοιχτή…\nΤι απαντούν στους σκεπτικιστές\nO Γιάννης Ζιώμας, καθηγητής στη Σχολή Χημικών Μηχανικών στο Εθνικό Μετσόβιο Πολυτεχνείο, με ειδίκευση σε θέματα κλιματικής αλλαγής και ατμοσφαιρικής ρύπανσης, απαντά στα επιχειρήματα των αμφισβητιών\n1. Παλαιοκλιματικές μελέτες έχουν δείξει πως στο παρελθόν παρατηρούνταν πρώτα αύξηση της θερμοκρασίας και μετά άνοδος του CΟ2. Επομένως, η άνοδος του διοξειδίου του άνθρακα είναι αποτέλεσμα και όχι αιτία των κλιματικών αλλαγών.\nOλες οι παλαιότερες μεταβολές στα επίπεδα του διοξειδίου του άνθρακα στην ατμόσφαιρα οφείλονταν σε φυσικά αίτια στα οποία ο άνθρωπος είχε ελάχιστη ή μηδενική επίδραση, κάτι που δεν ισχύει σήμερα. Κατά συνέπεια, το παρελθόν του πλανήτη δεν μπορεί να αποτελέσει μέτρο σύγκρισης για το τι ακριβώς συμβαίνει και τι πρόκειται να συμβεί με το παγκόσμιο κλίμα, αφού η επιστήμη καλείται να εξηγήσει μια παράμετρο η οποία δεν έχει εμφανιστεί ποτέ ξανά στα χρονικά της γήινης ιστορίας – δηλαδή την αύξηση των αέριων ρύπων λόγω των ανθρώπινων δραστηριοτήτων. Αυτό που επιβεβαιώνουν μάλιστα οι μετρήσεις είναι πως η ατμόσφαιρα δεν διαθέτει μηχανισμούς οι οποίοι να απομακρύνουν τις επιπλέον ποσότητες CO2, η συγκέντρωση του οποίου αυξάνεται χρόνο με το χρόνο.\n2. Ενώ η πρωτογενής επίπτωση του CΟ2 στο κλίμα είναι γνωστή, η επίδρασή του στο κλιματικό σύστημα είναι αβέβαιη, διότι εξαρτάται από άγνωστους κλιματικούς παράγοντες, όπως η συγκέντρωση των υδρατμών που είναι το κύριο αέριο του θερμοκηπίου. Μόνον αν γνωρίζαμε αυτή την επίδραση, θα μπορούσαμε να εμπιστευθούμε τα κλιματικά μοντέλα.\nΕίναι αλήθεια πως αέρια όπως το CO2 συνεισφέρουν κατά 5% στο φαινόμενο του θερμοκηπίου, ενώ οι υδρατμοί κατά 95%, επομένως η συμπεριφορά των τελευταίων θα παίξει σημαντικό ρόλο στο πώς ακριβώς θα αλλάξει το κλίμα. Είναι επίσης αλήθεια ότι, σε ένα μεταβαλλόμενο κλιματικό σύστημα, αυτή η συμπεριφορά αποτελεί μια πηγή αβεβαιότητας. Ωστόσο, με τις γνώσεις που διαθέτουμε μέχρι σήμερα και λαμβάνοντας υπόψη και μόνο το γεγονός ότι το CO2 αυξάνεται συνεχώς, καταλήγουμε στο συμπέρασμα ότι το φαινόμενο του θερμοκηπίου θα ενταθεί. Το αν οι υδρατμοί θα ανακόψουν αυτή την τάση παραμένει μια υπόθεση.\n3. Κάποιες από τις προβλέψεις της Διακυβερνητικής Επιτροπής είναι εξαιρετικά αβέβαιες, όπως η εκτίμηση στην τέταρτη έκθεσή της πως οι παγετώνες στα Ιμαλάια ενδεχομένως να έχουν εξαφανιστεί το 2035. Αντίθετα, νέα δεδομένα τοποθετούν την εξαφάνιση των πάγων στο 2350.\nΚαθώς η έρευνα βρίσκεται σε εξέλιξη, είναι φυσιολογικό να υπάρχουν λάθη στις προβλέψεις, τα οποία σε άλλες περιπτώσεις δείχνουν πως ο κίνδυνος μπορεί να είναι σοβαρότερος απ’ ό,τι φαινόταν αρχικά – για παράδειγμα, τα τελευταία χρόνια φάνηκε πως είχε υποεκτιμηθεί η ταχύτητα με την οποία λιώνουν οι πάγοι στους πόλους. Τα επιμέρους σφάλματα δεν αλλάζουν, πάντως, τη συνολική εικόνα που έχει η συντριπτική πλειονότητα των επιστημόνων για το ότι η υπερθέρμανση του πλανήτη οφείλεται στον άνθρωπο.\n4. Τα τελευταία 800.000 χρόνια έχουμε εναλλαγές μεταξύ παγετωνικών και μη παγετωνικών περιόδων, με τις παγετωνικές να διαρκούν 100.000 χρόνια και, τις μη παγετωνικές 10.000. Δεδομένου ότι έχουν περάσει 12.000 χρόνια από την προηγούμενη παγετωνική περίοδο, αναμένεται νέα περίοδος ψύχρανσης.\nΕπειδή δεν γνωρίζουμε τους φυσικούς μηχανισμούς που κρύβονται πίσω από αυτούς τους κύκλους, δεν μπορούμε να πούμε με ασφάλεια πως είμαστε στα πρόθυρα μιας νέας παγετωνικής περιόδου, η οποία έχει μάλιστα καθυστερήσει. Ετσι, η μετάβαση σε παγετωνικό κλίμα είναι ένα στατιστικό φαινόμενο που δεν γνωρίζουμε πότε θα εκδηλωθεί· τα αποτελέσματα από την ανθρωπογενή υπερθέρμανση, αντίθετα, αναμένονται μέσα στις επόμενες δεκαετίες – με κάποιες επιπτώσεις να είναι ήδη ορατές.\n5. Στην ιστορία της Γης τα σημερινά επίπεδα CO2 δεν είναι πρωτοφανή· π.χ. πριν από 35 εκατ. χρόνια η συγκέντρωση του CO2 ήταν δεκαπλάσια.\nΟι πληροφορίες που έχουμε για τον πλανήτη στο τόσο μακρινό παρελθόν είναι εξαιρετικά αποσπασματικές, υπάρχουν τεράστιες αβεβαιότητες σχετικά με τη μορφή των ηπείρων, τη βλάστηση ή τις εκπομπές των ηφαιστείων. Επομένως, η κατάσταση της Γης σε αυτές τις εποχές αποτελεί από μόνη της ένα θέμα προς επιστημονική διερεύνηση, και σίγουρα δεν μπορεί να χρησιμοποιηθεί ως αποφασιστικό επιχείρημα για να δικαιολογήσουμε τι συμβαίνει σήμερα με το κλίμα.\n6. Οι ενδείξεις συνηγορούν στο ότι ένα θερμό κλίμα είναι ευεργετικό για τα οικοσυστήματα και τη γεωργία: 60 εκατ. χρόνια πριν, η θερμοκρασία ήταν 10-15° C μεγαλύτερη. Υπήρχε πλούσια βλάστηση και οι φοίνικες ευδοκιμούσαν και στη Νορβηγία.\nΚανείς δεν ισχυρίζεται πως η Γη θα γίνει αβίωτη στο σύνολό της. Ισως να υπάρξουν και περιοχές, όπου σήμερα επικρατούν βαρείς χειμώνες, οι οποίες θα ωφεληθούν από την υπερθέρμανση. Αυτό που ανησυχεί εμάς τους επιστήμονες είναι ότι κατά τόπους το κλίμα θα είναι διαφορετικό, με τις συνθήκες σε κάποιες γεωγραφικές ζώνες να γίνονται αντίξοες για τους πληθυσμούς που ζουν σήμερα σε αυτές. Ποιος δεν θα χαρακτήριζε «καταστροφή» ένα μαζικό κύμα περιβαλλοντικών προσφύγων;\nΘΑ ΤΟ ΡΙΣΚΑΡΟΥΜΕ;\nΟι «κλιματολόγοι» κατηγορούν τους «σκεπτικιστές» ότι «διαβάζουν» τα δεδομένα υπό το βάρος της οικονομικής κρίσης στην καλύτερη περίπτωση ή υπό την επήρεια ή και το χρηματισμό των πετρελαϊκών λόμπι στη χειρότερη. Οι «σκεπτικιστές» μιλούν για κλιματική υστερία, που στόχο έχει κυρίως την εξεύρεση κονδυλίων. Αρκεί, λένε, να υπάρχει στον τίτλο η λέξη «κλίμα», και έχεις σίγουρη τη χρηματοδότηση.\nΣτην πραγματικότητα, αυτό που συμβαίνει είναι ότι η επιστήμη χρησιμοποιεί τα στοιχεία που έχει στη διάθεσή της για να βγάλει ορισμένα συμπεράσματα. Καταγράφει τάσεις, κάνει προβλέψεις, αλλά δεν μπορεί να προδιαγράψει πέραν πάσης αμφιβολίας το μέλλον. Κανένας σοβαρός επιστήμονας δεν μπορεί να δηλώσει με βεβαιότητα ότι μέσα στα επόμενα πενήντα χρόνια η Γη θα καταστραφεί ή ο μηχανισμός ρύθμισης του κλίματος θα καταφέρει να εξισορροπήσει την ανθρωπογενή επίδραση χωρίς μεγάλες απώλειες. Ο μόνος τρόπος για να ξέρουμε σίγουρα είναι να ζήσουμε να το δούμε. Αυτή είναι η επιστημονική πλευρά του θέματος «κλιματική αλλαγή».\nΕμείς, όμως, ως κοινωνία, καλούμαστε να λάβουμε πολιτικές αποφάσεις σε σχέση με την κλιματική αλλαγή, και μάλιστα σύντομα. Δικαιούμαστε να χρησιμοποιήσουμε τις επιστημονικές αμφιβολίες ως άλλοθι για να μη λάβουμε μέτρα;\nΠέρασαν πολλά χρόνια για να πιστοποιηθεί το πόσο κακό κάνει το κάπνισμα και να ξεκινήσει η αντικαπνιστική εκστρατεία. Στο μεταξύ, εκατομμύρια άνθρωποι έχασαν τη ζωή τους επιλέγοντας να πιστέψουν τους αμφισβητίες.\nΟσον αφορά τις αιτίες της κλιματικής αλλαγής, είναι για όλους μας πιο βολικό να πιστέψουμε τους σκεπτικιστές. Μόνο που, όταν σε δέκα, είκοσι ή και πενήντα χρόνια η πραγματικότητα θα αποδείξει ποιος είχε δίκιο και ποιος άδικο, δεν θα υπάρχει χρόνος για να αλλάξουμε τα πράγματα. Μήπως σε αυτή την περίπτωση, αντί του ρίσκου, οφείλουμε πολιτικά να διαλέξουμε την πρόληψη;\nΠάντως, ακόμα και αυτή δεν δείχνει να έχει αποτελέσματα, αφού οι διασκέψεις για το κλίμα στέφονται με απόλυτη αποτυχία…\n«Πιο πιθανό είναι να μπαίνουμε σε παγετωνική περίοδο»\nΣυνέντευξη Πέτρου Ιωάννου στον ΚΩΣΤΑ ΔΕΛΗΓΙΑΝΝΗ\nΗ υπερθέρμανση είναι ένας μύθος, υποστηρίζει στο ΟΙΚΟ ο καθηγητής Πέτρος Ιωάννου. Το CO2 δεν είναι ο κύριος μηχανισμός της κλιματικής αλλαγής και η πρόβλεψη για τις επιπτώσεις του είναι αβέβαιη. Αντίθετα, όπως ισχυρίζεται, είμαστε πιο κοντά σε έναν παγετώνα!\nΥπάρχουν πορίσματα της Διακυβερνητικής Επιτροπής για την Κλιματική Αλλαγή (IPCC) στα οποία συμφωνούν όλοι οι επιστήμονες; Ολοι αποδεχόμαστε ότι το CO2 είναι ένα αέριο του θερμοκηπίου και πως η συγκέντρωσή του στην ατμόσφαιρα έχει αυξηθεί κατά 35% περίπου από το 1880, λόγω των ανθρώπινων δραστηριοτήτων. Συμφωνούμε επίσης πως ο διπλασιασμός του από τα σημερινά επίπεδα, αν δεν λαμβάνονταν υπόψη άλλες αλληλεπιδράσεις, θα οδηγούσε σε αύξηση της μέσης θερμοκρασίας του πλανήτη κατά 1ο C. Οπως επίσης δεν διαφωνεί κανείς ότι η μέση θερμοκρασία του πλανήτη εμφανίζει αύξηση σε αυτό το διάστημα κατά 0,6° C.\nΟ σκεπτικισμός για τα πορίσματα του IPCC αρχίζει από εδώ και πέρα; Ακριβώς. Το IPCC θεωρεί ότι η μεταβολή των 0,6 βαθμών έχει ανασχεθεί από ευνοϊκές συγκυρίες, οι οποίες, όταν εξαλειφθούν, θα οδηγήσουν κανονικά στην αλλαγή της μέσης θερμοκρασίας σε μια τιμή της τάξης των 2,5° C.\nΩστόσο, μια τέτοια πρόβλεψη είναι αβέβαιη, επειδή δεν γνωρίζουμε πλήρως ούτε τη λειτουργία του CO2 ούτε τις διαδικασίες κλιματικής αλλαγής. Τα κλιματικά μοντέλα αναπαράγουν αυτές τις αβεβαιότητες και δεν μπορούν να αποτελέσουν, μεμονωμένα ή στο σύνολό τους, γνώμονα για το τι θα συμβεί, είτε αν οι ρύποι παραμείνουν στα σημερινά επίπεδα είτε αν αυξηθούν.\nΟσον αφορά το CO2, ειδικότερα, η επίπτωσή του στο κλίμα προκύπτει από την ανάδραση που μπορεί να έχει στην κατανομή των υδρατμών στην ατμόσφαιρα, που είναι το κύριο αέριο του θερμοκηπίου, και τη διάταξη και μορφή των νεφών που θα σχηματισθούν. Οι αναδράσεις αυτές είναι αντικείμενο έρευνας και έτσι δεν μπορεί να είναι γνωστή ακόμα η μέση θερμοδυναμική επίπτωση από την αύξηση του CO2.\nΗ αύξηση όμως του CO2 μπορεί να επιφέρει και αναδιάταξη της ατμοσφαιρικής και ωκεάνιας κυκλοφορίας, των ρευμάτων δηλαδή στους ωκεανούς και στην ατμόσφαιρα. Η αναδιάταξη αυτή θα κρίνει το αν λιώσουν οι παγετώνες. Αυτή η πτυχή αβεβαιότητας, που είναι και η σημαντικότερη, σχετίζεται με το ότι δεν γνωρίζουμε τη διάταξη των σημείων ισορροπίας του κλίματος. Ενώ όλοι ξέρουμε τα σημεία ισορροπίας απλών συστημάτων, όπως αυτά ενός μολυβιού στο πεδίο βαρύτητας, ουδείς γνωρίζει τα σημεία ισορροπίας του κλίματος, την απόσταση μεταξύ τους και συνεπώς την ευαισθησία του κλιματικού συστήματος. Οταν απαντήσουμε σε αυτό το ερώτημα, τότε θα είμαστε σε θέση να κάνουμε κλιματικές προγνώσεις για την επίπτωση κάποιας διαταραχής, π.χ. την αύξηση του CO2.\nΠεραιτέρω και κυριότερα, το IPCC επικεντρώνει τη μελλοντική εξέλιξη του κλίματος μόνο στο CO2, σαν να είναι ο κύριος μηχανισμός της κλιματικής αλλαγής. Κάτι που φαίνεται να μην ισχύει.\nΓια ποιο λόγο; Επειδή ξέρουμε πως η κλιματική αλλαγή είναι συνεχής, πολλές φορές ραγδαία, και φαίνεται να μη σχετίζεται με διακυμάνσεις του CO2. Μέσα στα τελευταία 15.000 χρόνια, για παράδειγμα, βγήκαμε σε διάστημα δεκαετίας από μια παγετωνική περίοδο στην οποία η μέση θερμοκρασία της Γης ήταν 5° C ψυχρότερη (σ.σ. η μεταβατική περίοδος από τον παγετώνα στη θερμή εποχή κράτησε μόλις 10 χρόνια). Η κλιματική ιστορία το τελευταίο 1 εκατ. χρόνια χαρακτηρίζεται από παγετωνικές περιόδους που διαρκούν περί τις 100.000 χρόνια με ενδιάμεσες θερμές εποχές, όπως αυτή που διανύουμε εδώ και 12.000 χρόνια, που διαρκούν περίπου 10.000 χρόνια. Τέτοιες κατακλυσμιαίες μεταβολές δεν φαίνεται να οφείλονται ούτε στο CO2, ούτε βέβαια στον άνθρωπο. Συνεπώς, η πιθανότερη εξέλιξη είναι να εισέλθουμε εκ νέου σε παγετωνικό κλίμα, με πραγματικά ολέθριες επιπτώσεις στο περιβάλλον.\nΑκόμη και στην περίπτωση που δεν μπορεί να αποδειχθεί πόσους βαθμούς θα αυξηθεί η παγκόσμια θερμοκρασία ή αν όντως θα αυξηθεί, γιατί η ανθρωπότητα να μη δράσει με βάση την αρχή της πρόληψης, παίρνοντας μέτρα για το χειρότερο σενάριο; Γιατί δεν γνωρίζουμε τι είναι αυτό που πρέπει να προλάβουμε, επειδή τα δυνατά σενάρια είναι αντιφατικά μεταξύ τους. Θα έχουμε θέρμανση ή την αναμενόμενη παγετωνική ψύχρανση; Στο σημείο αυτό θα ήθελα να επισημάνω επίσης ότι, αν μπορούσαμε να επιλέξουμε, ένα θερμότερο κλίμα με περισσότερο CO2 είναι πολύ προτιμότερο από ένα ψυχρότερο παγετωνικό κλίμα. Το μεν πρώτο είναι πιο πράσινο, πιο φιλικό στον άνθρωπο και στη γεωργία, ενώ στο παγετωνικό κλίμα ο υδρολογικός κύκλος σχεδόν εξαλείφεται, έχουμε κρύο και εκτεταμένη ερημοποίηση. Πρέπει να τονιστεί ότι συγκριτικά με το παρελθόν βρισκόμαστε σε πολύ χαμηλά επίπεδα CO2. Σχεδόν σε όλη την κλιματική ιστορία το CO2 είχε πολύ μεγαλύτερη συγκέντρωση. Π.χ. Πριν από 35 εκατ. χρόνια η συγκέντρωση του CO2 ήταν δεκαπλάσια, παρ’ όλα αυτά και πλούσια βλάστηση υπήρχε, και η βιολογία λειτουργούσε κανονικά.\nΟπως και να ‘χει, πάντως, πιστεύετε ότι δεν βρισκόμαστε σε κατάσταση έκτακτης ανάγκης… Ο βαθμός εικασίας δεν δικαιολογεί σε καμία περίπτωση απόψεις ότι μια οικολογική καταστροφή είναι προ των πυλών λόγω των ανθρώπινων ρύπων, ώστε οι κοινωνίες να πρέπει να πάρουν αποφάσεις εν θερμώ για να την αποτρέψουν. Ορισμένοι, για παράδειγμα, προτείνουν να εισαγάγουμε στην ανώτερη ατμόσφαιρα σωματίδια, για να μειώσουμε την ηλιακή ακτινοβολία. Κάτι τέτοιο πιστεύω πως είναι πολύ επικίνδυνο.\nΘεωρείτε δηλαδή ότι η συζήτηση για το κλίμα φτάνει αδικαιολόγητα κάποιες φορές στην κινδυνολογία; Ναι, πιστεύω ότι έχει παραπληροφορηθεί η κοινωνία. Εχει στηθεί ένα καταπληκτικό μεσαιωνικό σκηνικό κοσμικής καταστροφής, το οποίο κάνει τον άνθρωπο έρμαιο κοσμικών δυνάμεων που υποκινούνται από τις «αμαρτίες» του, που όμως είναι αδύνατον να ελέγξει. Ας κοιτάξουμε να λύσουμε με σύνεση τα άμεσα προβλήματά μας, με τη γνώση και σοφία που έχουμε αποκτήσει.\nΑπό την άλλη πλευρά, μπορούμε να συνεχίσουμε να εκπέμπουμε ρύπους ανεξέλεγκτα; Ο σεβασμός του περιβάλλοντος και η αποφυγή της ρύπανσης πρέπει να είναι πρώτιστη επιλογή της κοινωνίας, περιορίζοντας ή καταργώντας πλήρως την καύση γαιανθράκων. Οχι όμως επειδή εκλύουν CO2, αλλά διότι είναι εξαιρετικά ρυπογόνα, αφού μολύνουν τον αέρα με μικροσωματίδια που ευθύνονται για μεγάλο αριθμό καρκινοπαθειών και τις θάλασσες με υδράργυρο, ο οποίος, μέσω της κατανάλωσης ψαριών, καταλήγει πάλι στον άνθρωπο. Η εξόρυξή τους οδηγεί σε πολύνεκρα εργατικά δυστυχήματα: περί τους 1.000 ανθρώπους κάθε χρόνο χάνουν τη ζωή τους στα ανθρακωρυχεία. Απλώς μια τέτοια απόφαση δεν πρέπει να σχετίζεται με την καλούμενη ανθρωπογενή υπερθέρμανση.\nΜε την ανθρωπογενή υπερθέρμανση συμφωνεί πάντως η μεγαλύτερη μερίδα ειδικών. Σωρεία στοιχείων και μελετών δείχνει ότι οι κλιματικές αλλαγές γίνονται με διαφορετικές φυσικές διαδικασίες από αυτές που έχουν να κάνουν με την επίδραση του CO2. Αυτό υποστηρίζεται άλλωστε από πολλούς διακεκριμένους επιστήμονες, οι οποίοι κάνουν θεωρητικές έρευνες πάνω στο κλίμα. Απλώς η εμπλοκή της πολιτικής και των ΜΜΕ έχει πολώσει τη διαμάχη και δεδομένης της επικράτησης στον δημόσιο λόγο της κινδυνολογίας, αυτοί οι ερευνητές είναι επικεντρωμένοι στην έρευνά τους και αποφεύγουν τη δημοσιότητα. Υπάρχουν όμως και κορυφαίοι φυσικοί, οι οποίοι εκφράζουν με μαχητικότητα τις αντιρρήσεις τους.\nΕχει παίξει ρόλο και η κατεύθυνση της χρηματοδότησης, κατά τη γνώμη σας; Εχει αλλάξει τις αριθμητικές ισορροπίες: τα κονδύλια για βασική έρευνα έχουν μειωθεί αρκετά, επομένως έχουν μειωθεί και οι ερευνητές που ασχολούνται με τη θεμελιώδη έρευνα του κλίματος. Οπως εξήγησα, μόνο αν προοδεύσει η θεμελιώδης αυτή έρευνα θα έχουμε απαντήσεις χρήσιμες για την ανθρωπότητα. Αντίθετα, το συντριπτικό ποσοστό της χρηματοδότησης πηγαίνει στην εξέταση των επιπτώσεων της καλούμενης ανθρωπογενούς υπερθέρμανσης. Εντούτοις, την ίδια στιγμή συνεχίζουμε να μην μπορούμε να απαντήσουμε σε κρίσιμες ερωτήσεις, όπως το γιατί μέσα σε τρία μόλις χρόνια μπορεί η παγκόσμια θερμοκρασία να αυξάνεται ή να μειώνεται έως και 7° C και ανεξάρτητα από τη συγκέντρωση CO2, όπως δείχνει η κλιματική ιστορία.\nΠαράλληλα, όμως, υπάρχουν σοβαρές υπόνοιες πως ορισμένοι ειδικοί που αμφισβητούν την κλιματική αλλαγή χρηματοδοτούνται από το πετρελαϊκό λόμπι… Αναμφισβήτητα κρύβονται τεράστια συμφέροντα πίσω από τα ορυκτά καύσιμα, όχι μόνο ιδιωτικά αλλά και κρατικά, αν σκεφτεί κανείς π.χ. πως οι ΗΠΑ, η Αυστραλία και η Κίνα διαθέτουν τεράστια κοιτάσματα γαιάνθρακα στα οποία θα ήθελαν να βασίσουν την ανάπτυξή τους. Από όσο γνωρίζω, όμως, οι κεντρικοί επιστήμονες στη διαμάχη, «σκεπτικιστές» και μη, δεν κινούνται από οικονομικά κίνητρα.\n(Πηγή: "ΟΙΚΟ" Ιανουάριος 2011)\n« Ομιλία κατά την Κυριακή Β’ Νηστειών της Αγίας Τεσσαρακοστής (Αγ. Γρηγόριος ο Παλαμάς)\nΑνακοινωθέν του Οικουμενικού Πατριαρχείου περί της Βασιλικής Παρασκευής Πεντάκη – Ρύντεν (Βασούλας) »


Ν. Σμύρνη: Στη δικαιοσύνη η κακοποίηση της 14χρονης από τον πατέρα της – Επικοινωνία υπ. Παιδείας με το σχολείο της\nΑρχική > InfoEducation > Γυμνάσιο > Ν. Σμύρνη: Στη δικαιοσύνη η κακοποίηση της 10χρονης από τον πατέρα της – Επικοινωνία υπ. Παιδείας με το σχολείο της\nΑγωνία για τον 6χρονο που άρπαξαν από την Κηφισιά – Πού εστιάζουν οι έρευνες των Αστυνομικών – Ο ρόλος του μπαμπά\nΝ. Σμύρνη: Στη δικαιοσύνη η κακοποίηση της 10χρονης από τον πατέρα της – Επικοινωνία υπ. Παιδείας με το σχολείο της\nΤο δρόμο της δικαιοσύνης έχει πάρει η υπόθεση με την 10χρονη στη Νέα Σμύρνη, η οποία -σύμφωνα με το κατηγορητήριο- φέρεται να έπεσε θύμα κακοποίησης από τον ίδιο της τον πατέρα. Ο 47χρονος με καταγωγή από την Ρουμανία, κατηγορείται για έκθεση ανηλίκου σε κίνδυνο και σωματική βλάβη.\nΠώς αποκαλύφθηκε το δράμα του κοριτσιού\nΟ ίδιος αρνείται την καταγγελία για κακοποίηση. Σύμφωνα με αστυνομικές πηγές, στις 29 Μαρτίου μια γυναίκα από το ευρύτερο περιβάλλον της οικογένειας, φέρεται να ενημέρωσε τις αρχές ότι παρατήρησε μώλωπες και εγκαύματα στο 10χρονο κορίτσι.\nΑστυνομικοί του τμήματος ενδοοικογενειακής βίας, της Ομόνοιας προχώρησαν στη σύλληψη του πατέρα. Με εντολή εισαγγελέα το κοριτσάκι μεταφέρθηκε για ιατρικές εξετάσεις στο νοσοκομείο.\nΠαράλληλα ξεκινά έρευνα για το 14χρονο κορίτσι, σε ότι αφορά το γεγονός ότι δεν ειπώθηκε κάτι στις αρχές.\nΕπικοινωνία του Υπουργείου Παιδείας με το σχολείο\nΣύμφωνα με αρμόδιες πηγές ενημέρωσης, το υπουργείο Παιδείας, βρίσκεται σε άμεση και συνεχή επικοινωνία με την διεύθυνση του σχολείου της μαθήτριας, την ψυχολόγο του σχολείου και τα στελέχη εκπαίδευσης.\nΌπως τονίζουν, πρόκειται για ένα λεπτό ζήτημα το οποίο θα διερευνηθεί μόλις ολοκληρωθεί και η έρευνα από τις αρμόδιες αρχές.\nΣύμφωνα με πληροφορίες της ΕΡΤ από την ίδια πηγή ενημέρωσης, από τη διεύθυνση του σχολείου φέρεται να έχει ειπωθεί ότι οι μώλωπες και τα σημάδια κακοποίησης δεν είχαν γίνει αντιληπτά.\n“Βόμβες” Κατερινόπουλου για τους γονείς – Η κατάθεση Δασκαλάκη στον ανακριτή κρύβει εκπλήξεις – Δείτε όσα είπε\nΘλίψη για την 37χρονη μαμά και δασκάλα παραδοσιακών χορών που “έφυγε” από τη ζωή\n4χρονος “‘εφυγε” από τη ζωή από εποχική γρίπη – Σε αποκλιμάκωση ο κορωνοϊός\nΤο ΚΘΒΕ έρχεται στις βιβλιοθήκες των σχολείων\nΕίδηση σοκ: Άνδρας κρεμάστηκε έξω από σχολείο στην Αττική\nαστυνομία βιασμός 14χρονη κακοποίηση Νέα Σμύρνη πα-τέρας σύλληψη\nΚυριακή, 10 Απριλίου, 2022 στην κατηγορία Γυμνάσιο